text: Elokuvassa ei käytetty missään kohdassa musiikkia tehosteena. Musiikkia kuuluu ainoastaan, jos se liittyy suoraan käsikirjoitukseen pohjautuviin konkreettisiin tapahtumiin, esimerkiksi Äänislinnan valtausparaatissa soittokunnan soittamana ja kun Vanhala soittaa gramofonissa levyjä. Elokuva on kuvattu käsivarakameralla. Äänislinnan valtausta on pidetty elokuvan näyttävimpänä kohtauksena.


title: Tuntematon sotilas (vuoden 1985 elokuva)

text: "Hyvinkään Sanomat" kysyi tammikuussa 1986 tekemässään mielipidetiedustelussa sekä Laineen että Mollbergin elokuvan nähneiden mielipiteitä. Otantaan kuului 693 henkilöä 75 kunnassa. Haastatelluista 64 prosenttia piti Mollbergin ja 21 prosenttia Laineen elokuvaa sodanvastaisena. Isänmaalliseksi katsoi Laineen elokuvan 77 prosenttia, mutta Mollbergin elokuvan vain 12 prosenttia vastanneista. 12 prosenttia haastatelluista katsoi Laineen, mutta peräti 47 prosenttia Mollbergin jättäneen elokuvastaan pois romaanin keskeisiä kohtia. "Helsingin Sanomien" haastattelussa Mollberg sanoikin lähteneensä siitä, että hänen elokuvansa henkilöt ”ovat ihmisiä ja yksilöitä, joiden tulee osoittaa sodan mädännäisyys tämän päivän nuorisolle”. "Tuntemattoman sotilaan" henkilöhahmoista Mollberg nimesi Riitaojan häntä itseään eniten koskettaneeksi ja hänelle läheisimmäksi.


text: Mollbergin suurimpana painolastina katsottiin olleen sen, että hän pyrki tietoisesti tekemään Laineen elokuvasta poikkeavan tulkinnan, mutta pysymään samalla uskollisena Väinö Linnan yleislinjalle. Vaikka Mollbergin kohderyhmänä olikin erityisesti 1980-luvun nuoriso, tavoite jäi osittain saavuttamatta siinä mielessä, että nimenomaan nuorten katsojien osuus elokuvan pääsylipun lunastaneista jäi alle odotusten. Vuoden 1955 elokuvassa kapteeni Jorma Kariluotoa näytellyt Matti Ranin on pitänyt nuorten näyttelijöiden ottamista elokuvaan oikeana ratkaisuna, koska jatkosotaan aikoinaan lähteneet miehet olivat iältään suureksi osaksi varsin nuoria. Hänen mukaansa 1980-luvun nuorilla näyttelijöillä ei kuitenkaan ollut 1950-luvun näyttelijöiden tavoin enää kosketusta siihen aikakauteen, josta elokuva kertoi.


text: Mollbergin "Tuntemattoman sotilaan" saamat arvostelut olivat pääosin myönteisiä, ja se oli yksi 1980-luvun katsotuimmista kotimaisista elokuvista, mutta katsojamäärien osalta se hävisi samaa aihepiiriä käsitelleelle Pekka Parikan vuonna 1989 ohjaamalle "Talvisota"-elokuvalle. Vuosikymmenten kuluessa Mollbergin elokuva ei ole saavuttanut samanlaista suosiota kuin vuosittain itsenäisyyspäivänä esitettävä Laineen elokuva. Myös Mollbergin omassa tuotannossa hänen aiempi elokuvansa "Maa on syntinen laulu" (1973) sijoittuu katsotuimpien kotimaisten elokuvien tilastossa "Tuntemattoman sotilaan" edelle, 11. sijalle.


text: Mollbergin elokuva nosti siinä mukana olleita näyttelijöitä tunnetuiksi, osan jopa suursuosikeiksi. Pertti Koivula hylkäsi haaveet opettajan urasta, Hannu Kivioja pyrki ja pääsi Teatterikorkeakouluun dramaturgilinjan sijasta näyttelijälinjalle, juuri näyttelijäksi valmistunut Pauli Poranen (Lehto) sai omalle uralleen oivallisen aloituksen, ja Hietasen rooli paljasti koomikkona tunnetusta Pirkka-Pekka Peteliuksesta myös toisenlaisen puolen. Kaikki haastatellut "Tuntemattoman sotilaan" näyttelijät ovat korostaneet Mollbergin psykologisia taitoja amatöörinäyttelijöiden ohjaajana. Toisaalta elokuvan keskeisissä rooleissa olleet Mika Mäkelä, Pekka Ketonen (Kariluoto), Tero Niva (Vanhala) ja Ossi-Ensio Korvuo (Määttä) eivät jatkaneet uraansa näyttelijöinä.


title: Uusiutuva energia Espanjassa

text: Uusiutuva energia Espanjassa on koko maailman energiankehityksen kiinnostuksen kohde sen tuuli- ja aurinkovoiman vuoksi. Uusiutuvassa sähkössä ilman suurta vesivoimaa Espanja oli v. 2006 (2005) maailman neljäs määrällisesti seuraavasti: Kiina 52 GW (42 GW), Saksa 27 (23 GW), Yhdysvallat 26 (23 GW), Espanja 14 (12 GW) ja Intia 10 (7 GW). Tuulivoiman määrässä Espanja oli v. 2007 kolmas Saksan ja Yhdysvaltojen jälkeen ja aurinkokennojen määrässä v. 2006 neljäs Saksan, Japanin, Yhdysvaltojen jälkeen. Espanja on ensimmäinen maa, joka vaatii aurinkokennoja uusiin rakennuksiin ja toinen joka vaatii aurinkolämmityksen käyttöä. Espanja ja Yhdysvallat olivat ensimmäiset maat, jotka rakensivat keskittävää aurinkovoimaa kahteenkymmeneen vuoteen.


title: Uusiutuva energia Espanjassa

text:
Espanjan tavoitteena on 30 % sähköstä uusiutuvaa energiaa (2010), josta puolet tuulienergiaa.
Lisäystavoite vuosina 2005-2010 on tuulivoima 12 000 MW, biomassa 1700 MW, vesivoima 900 MW, keskittävä aurinkovoima 500 MW ja aurinkokennot PV 400 MW sekä sekä yhteensä 2010 mennessä: 4,2 milj. m (3 GW) aurinkolämmitystä ja 2000 milj. litraa biopolttoaineita (“Plan de Energías Renovables en España 2005–2010", Ministerio de Industria, Turismo y
Comercio ja IDAE). Tuuli- ja aurinkovoiman lisäysvauhti on matkimisen arvoista Suomessakin. Uusiutuvan energian investoinneissa $2 000 milj. (2005) Espanja oli viides Saksan, Kiinan, Japanin ja Yhdysvaltojen jälkeen.


title: Uusiutuva energia Espanjassa

text:
Navarra oli täysin riippuvainen energiantuonnista 1996, mutta vuonna 2004 jo 61 % alueen energiasta oli uusiutuvista lähteistä. Alueen tavoitteena on saavuttaa 100 % vuonna 2010. Milagrossa Navarrassa v. 2005 valmistunut 750 yksityishenkilön omistama 10 MW:n aurinkokennovoimala tuottaa 60 % Navarran uusiutuvan sähkön osuudesta.
2008


title: Uusiutuva energia Espanjassa

text:
Espanja suunnittelee uutta tavoitetta 29 GW vuonna 2016. Nykyinen tavoite on 20 GW vuonna 2011. Nopea tuulivoiman kasvu perustuu vapaavalintaiseen 20 vuoden syöttötariffiin tai 40 % sähköhintabonukseen. Espanjan tuulivoimayhdistys (AEEolica) ennustaa Espanjaan 40 000 MW onshore ja 5 000 MW offshore kapasiteettia vuonna 2020. Espanjassa oli tuulivoimaa 15 145 MW vuonna 2007 ja 11 615 MW v. 2006. Vuonna 2007 asennettiin tuulivoimaa 3 530 MW ja v. 2006 asennettiin 1 587 MW. Espanjan osuus maailman tuulivoimasta oli 16,1 % v. 2007, 15,6 % v. 2006 ja 17 % v. 2005. Espanja tuottaa tuulivoimalla 10% sähköstään v. 2007 ja 8 % sähköstään v. 2006. Tuulivoima työllisti 35 000 ihmistä Espanjassa v. 2006.). Gamesa ja Acciona ovat espanjalaisia tuulivoimayhtiöitä. Espanjassa on 150 tuuliturbiinien valmistajaa.lähde?
Tuulisena päivänä 4.3.2008 Espanjan tuulivoimalat jauhoivat sähköä yli 10 000 MW eli 28 % koko Espanjan sähkönkulutuksesta. Tammikuussa edellinen hetkittäinen tuulivoimaennätys oli 25 % sähkönkulutuksesta. Pääsiäisenä tuulivoiman osuus nousi Espanjassa peräti 40,8 %:iin kokonaiskulutuksesta, mutta silloin olosuhteet olivat poikkeukselliset, sillä tuulet puhalsivat harvinaisen voimakkaasti ja sähkönkulutus oli epätavallisen pientä pyhäpäivien takia. Espanja tuotti vuonna 2007 sähköstään tuulivoimalla 11,8 %.


title: Uusiutuva energia Espanjassa

text: Vuodesta 2006 laki asettaa minimivelvoitteet auruinkolämmitystä (30-70 %) sekä aurinkokennoja uusille rakennuksille ja korjausrakentamiseen Espanjassa. Lisäksi eri kaupungeilla ja alueilla on omia tavoitteita. Esimerkiksi Barcelonan kaupungin tavoite on 100 000 neliötä aurinkolämmitystä vuonna 2010.


title: Uusiutuva energia Espanjassa

text: Espanjassa oli kaksi maailman suurinta 20 MW:n aurinkokennovoimalaa (PV) (2007) sijaintipaikkana: Jumilla (Murcia) ja Beneixama (Alicante). Vuonna 2007 maailmassa oli 9 kpl 10 MW:n PVvoimaloita (Saksa, Portugali, Espanja ja Yhdysvallat).


title: Uusiutuva energia Espanjassa

text: Aurinkopuistoja (PV):


title: Uusiutuva energia Espanjassa

text: Vuoden 2007 lopussa Espanjassa oli rakenteilla kolme 50 MW:n CSP-voimalaa (Solar Millennium) ja suunnitteilla 10 kpl 50 MW:n CSPvoimaloita (1 kpl Solar Millennium + 9 kpl Iberdrola).


title: Uusiutuva energia Espanjassa

text: Valmiita CSP-voimaloita:


title: Uusiutuva energia Espanjassa

text: Suunniteltuja CSP-voimaloita:


title: Uusiutuva energia Espanjassa

text: "11 MW:n P10" sijaitsee 25 km Sevillasta länteen. Voimalan rakentaminen kesti 4 vuotta. Siinä on 624 isoa liikkuvaa peiliä eli heliostaattia.* Jokaisella peilillä on 120 m²:n pinta-ala. Ne keskittävät auringonsäteet 115 metriä korkean tornin huipulle, joka vastaanottaa auringonsäteet ja tuottaa niistä höyryturbiinilla sähköä. P11 oli ensimmäinen aurinkovoimala tällä alueella, jonne rakennetaan yhteensä yli 300 MW aurinkovoimaa vuoteen 2013 mennessä käyttäen eri tekniikoita. P10 on maailman ensimmäinen kaupallinen aurinkotornivoimala. Sen rakensi Solucar. 15 MW:n Solar Tres ja Australian 154 MW:n voimalassa, joka rakennetaan 2010-2013, käytetään myös heliostaatteja.


title: Uusiutuva energia Espanjassa

text: "50 MW Andasol-1:n" rakentaminen aloitettiin vuonna 2006.


title: Uusiutuva energia Espanjassa

text: "50 MW Andasol-2" Sevilla on Euroopan ensimmäinen paraboloidivoimala (Solar Millennium AG). Rakentaminen aloitettiin 11.7.2007. Voimala valmistuu vuoden 2009 alussa. Siitä saa sähköä 200 000 henkeä. Keräyspinta-ala on 512 000 m².


title: Uusiutuva energia Espanjassa

text: "15 MW Solar Tres", Écija, Andalusia on periaatteeltaan vastaava kuin USA:n Solar One ja Solar Two (Barstow, Kalifornia) -demonstraatioprojektit. Solar Tres on kolme kertaa isompi kuin Solar Two. Se on aurinkotorni, jossa energian varastointiin käytetään sulaa nitraattisuolaa. (en wiki: Solar Tres Power Tower).


title: Uusiutuva energia Espanjassa

text: Vuonna 2005 pientä vesivoimaa oli 1,7 GW ja suurta vesivoimaa 17 GW. Hyvinä vesivuosina Espanja tuottaa 12 % sähköstään vesivoimalla. Espanja on kuitenkin kärsinyt pitkään erittäin vakavasta vesipulasta ja tuotanto on jäänyt alle 8 %:n. Vedenkäyttöä pelkästään sähköntuotantoon on rajoitettu juomaveden säästämiseksi ja vesivoimaa on voimakkaasti korvattu tuuli- ja aurinkovoimalla.


title: Uusiutuva energia Espanjassa

text: Espanja tuotti (2005) 300 milj. litraa bioetanolia (33 % EU:sta) ja 100 milj. litraa biodieseliä (3 % EU:sta) ja 224 milj. litraa biodieseliä (2006).


title: Täällä Pohjantähden alla (vuoden 1968 elokuva)

text: Täällä Pohjantähden alla on Edvin Laineen ohjaama suomalainen historiallinen draamaelokuva vuodelta 1968. Se pohjautuu Väinö Linnan romaanitrilogian "Täällä Pohjantähden alla" kahteen ensimmäiseen osaan. Elokuva oli Suomessa vuoden katsotuin ja on yhä kaikkien aikojen neljänneksi katsotuin kotimainen elokuva . Vuonna 1970 elokuva sai jatko-osan, "Akseli ja Elina", joka perustuu kirjasarjan kolmanteen osaan. Vuonna 1973 edellä mainituista tehtiin kokoomaelokuva "Pohjantähti.


text: "Täällä Pohjantähden alla" sai vuonna 1969 kolme Jussi-palkintoa: paras ohjaus (Edvin Laine), paras miespääosa (Kalevi Kahra) ja paras lavastus (Ensio Suominen). Lisäksi Väinö Linna palkittiin erikois-Jussilla.


text: Heikki Aaltoilan säveltämän elokuvan keskeinen musiikillinen teema on ”Akselin ja Elinan häävalssi”, josta on sittemmin tullut suosittu häävalssi Suomessa.


text: Elokuvassa "Täällä Pohjantähden alla" on useita samoja näyttelijöitä kuin Laineen vuonna 1955 ohjaamassa "Tuntemattomassa sotilaassa", joka perustuu niin ikään Linnan alkuperäistekstiin. Näistä mainittakoon Matti Ranin, Veikko Sinisalo, Leevi Linko, Aarne Laine, Kaarlo Halttunen, Olavi Ahonen, Kosti Klemelä, Mikko Niskanen, Tapio Hämäläinen, Ekke Hämäläinen, Taneli Rinne ja Heikki Heino.


text: "Täällä Pohjantähden alla" alkaa Koskelan torpan perustamisesta 1880-luvulla ja kertoo kuvitteellisen Pentinkulman ihmisten elämästä noin vuoteen 1920. Keskeinen teema on torpparien epävakaa asema ja heidän tavoitteensa parantaa elinolojaan. Tärkeässä roolissa ovat myös maaseudun yläluokka, kuten papin perhe, ja köyhälistö, jonka sosioekonominen asema on heikompi kuin torpparien. Elokuvan tarina ulottuu aina Suomen sisällissodan loppuun asti. Elokuva on melko uskollinen Linnan alkuperäistekstille. Lopun taistelukohtauksessa kuvataan Syrjäntaan taistelua.


title: Žukovski

text: Žukovski () on 102 729 asukkaan kaupunki (2010) Moskovan alueella noin 40 kilometriä Moskovasta kaakkoon.


title: Žukovski

text: Kaupunki tunnetaan Venäjän ilmailuteknologian keskuksena ja tiedekaupunkina (naukograd). Žukovskissa sijaitsevia tutkimuslaitoksia ovat:


title: Žukovski

text: Žukovskissa sijaitsee myös ainakin osa suurten lentokonevalmistajien (Suhoi, Iljušin, Tupolev, MiG) suunnittelutoimistoista.


title: Žukovski

text: Kaupungin lähellä sijaitsee Gromovin instituutin Ramenskojen lentoasema, jossa on koelentotoimintaan liittyen Euroopan suurin kiitotie. Se on 5,4 kilometriä pitkä ja 120 metriä leveä.


title: Žukovski

text: Lentokentällä järjestetään joka toinen vuosi suuri kansainvälinen MAKS-ilmailunäytös.


title: Žukovski

text: Žukovski on myös Moskovan alueen yleisurheilun keskuksia, jossa avattiin vuonna 2005 "Meteor"-niminen stadion.


title: Žukovski

text: Paikkakunnalla sijaitsi aiemmin rautatieläisten "Otdyh"-niminen datša-asutus. Sen alueelle siirrettiin vuonna 1935 jo aiemmin Moskovassa perustettu Venäjän aerodynamiikan keskusinstituutti TsAGI. Vuonna 1938 taajama sai nimekseen "Stahanovo" neuvostoliiton kuuluimman iskutyöläisen kaivosmies Aleksei Stahanovin mukaan. Vuonna 1947 nimi muutettiin Žukovskiksi kuuluisan aerodynaamikon ja TsAGIn perustajan Nikolai Žukovskin mukaan.


title: Pohjantähti (elokuva)

text: Pohjantähti on vuonna 1973 julkaistu suomalainen elokuva. Elokuva on lyhennetty kokonaisuus Edvin Laineen kahdesta aiemmasta elokuvasta "Täällä Pohjantähden alla" (1968) ja "Akseli ja Elina" (1970). Elokuvat perustuvat Väinö Linnan romaanisarjaan "Täällä Pohjantähden alla".


title: Pohjantähti (elokuva)

text: Elokuvat yhdistävän leikkaustyön teki Suomeen edellisenä vuonna muuttanut unkarilainen elokuvaleikkaaja István Szintai. "Pohjantähti"-elokuvaan ei tehty uusia alkutekstejä, niinpä István Szintain nimeä ei mainita niissä lainkaan. Alkuperäisten elokuvien yhteispituus oli 321 minuuttia; "Pohjantähti"-elokuvan pituudeksi tuli 202 minuuttia.


title: Pohjantähti (elokuva)

text: Kriitikot suhtautuivat versioon yllättäen melko myönteisesti, ja sitä pidettiin selkeänä, toimivana ja puhuttelevana. Tiivistelmä oli suunniteltu kansainväliseen vientiin, eikä se ollut erityinen katsojamenestys. Televisiossa se esitettiin ensi kerran joulun alla 2012.


title: Erakkoampiaiset

text: Erakkoampiaiset (Eumeninae) on yhteiskunta-ampiaisten lisäksi toinen Suomessa esiintyvistä ampiaisryhmistä (alaheimoista). Suomessa erakkoampiaisia on tavattu 29 lajia, mikä on selvästi enemmän kuin niiden lähisukulaisia yhteiskunta-ampiaisia. Erakkoampiaiset eroavat niistä mm. pienemmän kokonsa sekä huomattavasti solakamman ruumiinrakenteensa perusteella . Erityisesti takaruumiin tyvi, eli ensimmäinen selkäkilpi, on erakkoampiaisilla huomattavasti kapeampi. Suomen lajit ovat kaikki mustia keltaisin kuvioin varustettuna. Eri erakkoampiaislajeja on yleensä melko vaikea erottaa toisistaan.


title: Erakkoampiaiset

text: Toisin kuin yhteiskunta-ampiaiset, erakkoampiaiset elävät nimensä mukaisesti yksin. Naaras rakentaa jälkeläisilleen pesän puun koloon, kasvin varteen tai maahan, minkä jälkeen se saalistaa valmistamaansa pesään muiden hyönteisten toukkia jälkeläistensä ravinnoksi. Lopulta naaras sulkee pesän suuaukon, jolloin  erakkoampiaisen toukat jäävät pesän suojiin syömään niille kerättyä ravintoa. Toukat ovat pesässä seuraavaan kesään saakka, jolloin ne aikuistuvat ja kaivautuvat ulos pesästä. Useille lajeille, kuten pikkusorjoampiaiselle ("Symmorphus bifasciatus"), kelpaavat pesäpaikoiksi myös rakennusten seinien pienet rakoset, joten niitä tapaakin useimmiten istuskelemasta rakennusten seinillä. Moni erakkoampiaislaji pesii mielellään ihmisten rakentamiin hyönteishotelleihin. Samoilla paikoilla voi tavata myös erakkoampiaisten pesäloisia, jotka pyrkivät munimaan niiden pesiin. Pesäloisia on mm. kultapistiäisissä (Chrysididae).


title: Erakkoampiaiset

text: Erakkoampiaisia saattaa ilmaantua sisätiloihin talvella polttopuiden mukana tai esimerkiksi ikkunan välissä olevasta pesästä.


title: Erakkoampiaiset

text: Suomessa tavatut erakkoampiaislajit:


title: Täällä Pohjantähden alla (vuoden 2009 elokuva)

text: Täällä Pohjantähden alla on Timo Koivusalon ohjaama suomalainen draamaelokuva vuodelta 2009. Se perustuu Väinö Linnan "Täällä Pohjantähden alla" -romaanitrilogiaan. Elokuvan jatko-osa "Täällä Pohjantähden alla II" sai ensi-iltansa seuraavan vuoden syyskuussa.


text: Elokuvan kuvaukset alkoivat Villilän studioilla Nakkilassa keväällä 2008 ja ne kestivät vuoden loppuun asti. Kuvauksia tehtiin Villilän lisäksi myös muun muassa Tampereella, Tammelassa, Porissa, Ahlaisissa, Punkalaitumella, Niinisalossa ja Haapamäellä.


text: "Täällä Pohjantähden alla" -elokuvien tuotannossa olivat mukana Yle TV2, Suomen elokuvasäätiö sekä Walt Disney Studios Motion Pictures Finland, joka vastasi myös elokuvien teatterilevityksestä. Tuotannon yhteenlaskettu kokonaisbudjetti oli noin 4,8 miljoonaa euroa.


text: Elokuva oli ehdokkaana vuoden 2010 Jussi-gaalassa viidessä kategoriassa: paras elokuva, paras miessivuosa (Heikki Nousiainen ja Esko Roine), paras naissivuosa (Miia Selin) ja paras puvustus, muttei lopulta saavuttanut yhtään Jussia.Tv-Nytin viisi kriitikkoa antoi elokuvalle keskimäärin 2,2 tähteä.


text: Elokuvan saama kritiikki oli pääosin kuitenkin positiivista. Verkkolehti Uuden Suomen Mikko Piela sanoo Koivusalon kehittyneen ohjaajana ja tekevän varmakätistä, joskin yllätyksetöntä jälkeä. Hän kehuu myös näyttelijätyötä ja toteaa: ”Tähän kyläyhteisöön tekee mieli uskoa”. "Suomen Kuvalehden" Kalle Kinnunen sanoo uutta Pohjantähteä ensimmäiseksi Koivusalon elokuvaksi, jota katsoessa ei ole koko ajan vaivaantunut olo. Hän sanoo elokuvaa sujuvaksi toisinnoksi Edvin Laineen elokuvasta, mutta näkee Koivusalon heikkouksiksi vetämättömän kuvakerronnan ja näyttelijäohjauksen puutteen.


title: Täällä Pohjantähden alla II

text: Täällä Pohjantähden alla II on suomalainen elokuva, jonka ohjasi Timo Koivusalo Väinö Linnan "Täällä Pohjantähden alla" -romaanisarjan pohjalta. Elokuvan kuvaukset alkoivat Villilän studioilla Nakkilassa keväällä 2008. "Täällä Pohjantähden alla II" -elokuvan ensi-ilta oli 24. syyskuuta 2010 ja se on suoraa jatkoa vuonna 2009 ensi-iltaan tulleelle "Täällä Pohjantähden alla" -elokuvalle.


title: M/S Amber

text: M/S Amber () on kyproslaisen POL-FIN Shipping Company Limitedin omistukseen rekisteröity ro-ro-rahtialus. Aluksen rakentaminen on aloitettu vuonna 1992 Mačvanska Mitrovicassa, Serbiassa ja loppuun työt on saatettu norjalaisella Fosen Mekaniske Verksted -telakalla. Kuollutta painoa "Amberilla" on 5 400 tonnia ja jääluokitus on 1A Super eli se pystyy useimmissa jääolosuhteissa kulkemaan yksin. Alus on rekisteröity Norjan lipun alle ja sen kotisatama on Trondheim.


title: M/S Amber

text: Amberin sisaraluksia ovat M/S Birka Shipper, M/S Birka Exporter, M/S Birka Transporter, M/S Aknoul ja M/S Ahtela.


title: M/S Amber

text: Vuonna 1992 alus laskettiin vesille Serbiassa, josta se hinattiin Fosen Mekaniske Verksted -nimiselle telakalle Fevagiin, Norjaan, jossa alus rakennettiin valmiiksi. Vuonna 1993 alus luovutettiin puolalaisen Rederi A/S Amberin omistukseen, joka rekisteröi aluksen Norjan lipun alle. Kotisatamaksi tuli Trondheim. Aluksen isännöinti annettiin puolalaiselle Euroafrica Shipping Linesille. Samana vuonna POLFIN RoRo aloitti liikennöinnin aluksella Suomen ja Gdynian välillä.


title: M/S Amber

text: Tammikuussa 1997 Amber siirtyi POLFIN Finncarriersin liikenteeseen, reitille Helsinki–Kotka–Gdynia–Szczecin. 15. helmikuuta 1998 alus aloitti liikenteen linjalla Helsinki–Travemünde–Århus. Jälleen syyskuussa 1998 reitti vaihtui: Turku–Travemünde–Hanko–Turku–Lyypekki. Tammikuun alussa 2003 Amber siirtyi reitille Lyypekki–Kaliningrad–Pietari.


title: M/S Amber

text: 25. heinäkuuta–6. elokuuta 2007 välisen ajan Amber oli kuivatelakalla. Myöhemmin vuonna 2007 alus siirtyi kyproslaisen POL-FIN Shipping Company Limitedin omistukseen.


title: Tendō-ryū naginatajutsu

text:
Koulukunnan päämestarit meiji-kaudella
12. sōke Shimogawara
14. sōke Mitamura Akinori (4. joulukuuta 1847 – 1. tammikuuta 1931)
15. sōke Mitamura Chiyo (18. huhtikuuta 1885 – 1966)
16. sōke Mitamura Takeko


title: Doris Laine

text: Doris Linnea Laine-Almi (31. lokakuuta 1931 Helsinki – 15. joulukuuta 2018 Helsinki) oli suomalainen balettitanssija, tanssialan vaikuttaja ja Suomen Kansallisbaletin johtaja. Hän opiskeli Helsingissä ja Moskovassa.


title: Doris Laine

text: Laine toimi Suomen Kansallisbaletin tanssijana vuosina 1947–1976, joista vuodet 1956–1976 ensitanssijana. Vuosina 1964–1966 hän oli Lontoon Royal Festival Balletin ensitanssija. Hänen tunnetuimpiin rooleihinsa kuului Illusia baletissa "Pessi ja Illusia". Suomen Kansallisbaletin johtaja Laine oli vuodet 1984–1992, ja tätä seurasi kahden vuoden kausi Berliinin Komische Operin johtajana. Lisäksi Laine oli taiteen keskustoimikunnan puheenjohtaja vuosina 1995–1997 sekä Kuopio Tanssii ja Soi -festivaalin taiteellinen johtaja 1982–1992.


title: Doris Laine

text: Laine oli aktiivisesti perustamassa kansantanssiryhmä Katrillia. Hän oli Helsingin kansainvälisen balettikilpailun perustaja.


title: Doris Laine

text: Laineelle myönnettiin Pro Finlandia -mitali 1957 ja professorin arvonimi vuonna 1992. Hän sai Suomen Kulttuurirahaston 40 000 markan arvoisen tunnustuspalkinnon vuonna 1985.


title: Doris Laine

text: Laineen puoliso oli professori Alfons Almi vuodesta 1952 tämän kuolemaan 1991 asti.


title: Jalkaväkirykmentti 58 (jatkosota)

text: Jalkaväkirykmentti 58 oli jatkosotaan koottu rykmentti, jonka perustamisesta vastasi Etelä-Pohjanmaan Läntinen suojeluskuntapiiri. Rykmentin yksiköt koottiin Isojoelta, Kauhajoelta, Karijoelta, Teuvalta, Jurvasta sekä Jalasjärveltä. Suuria tappioita rykmentti kärsi Kiteen taisteluissa 1941.


title: Jalkaväkirykmentti 58 (jatkosota)

text: Rykmentti liitettiin perustettaessa 19. divisioonaan, joka oli osa VII armeijakuntaa.


title: Jalkaväkirykmentti 58 (jatkosota)

text: Rykmentille on pystytetty Jalasjärven kirkonkylään muistokivi.


title: Pekka Ojamaa

text: Pekka Edvard Ojamaa (11. kesäkuuta 1947 Helsinki – 9. joulukuuta 2008 Helsinki) oli suomalainen skenografi eli lavastaja ja pukusuunnittelija.


title: Pekka Ojamaa

text: Ojamaa toimi lavastajana vuodesta 1969 ja suunnitteli lavastuksia ja pukuja lähes kaikkiin Suomen teattereihin. Hän teki myös runsaasti vierailuja Pohjoismaihin, viime vuosinaan erityisesti Norjaan, sekä muualle Etelä-Amerikkaa myöten. Ojamaalla oli myös pitkä kokemus opetustehtävistä Taideteollisessa korkeakoulussa ja Teatterikorkeakoulussa. Ojamaa hoiti taiteilijaprofessuuria vuosina 1993–1998 ja toimi sen jälkeen lavastustaiteen professorina Taideteollisessa korkeakoulussa. Aivan viime vuosinaan Ojamaa toimi ennen kaikkea pienemmissä teattereissa Helsingin ulkopuolella.


title: Ausdruckstanz

text: Ausdruckstanz eli ilmaisutanssi tarkoittaa 1900-luvun alun Saksassa kehittynyttä ekspressionistista tanssisuuntausta. Tanssityyli on osa kehityskaarta, josta moderni tanssi ja monet muut nykytanssin muodot ovat syntyneet. Se liittyy läheisesti eurooppalaisen tanssiteatterin kehitykseen.


title: Ausdruckstanz

text: Kuten vapaan tanssin, myös ilmaisutanssin kehityksen pohjana Saksassa oli kyllästyminen balettiin. Monet tanssijat pitivät vanhaa balettia kuolleena järjestelmänä, joka ei anna yleisölle enää mitään. Vanhan järjestelmän murtamiseksi tanssijat alkoivat tehdä kokeiluja uusien tanssimuotojen luomiseksi. Saksaan perustettiin 1910-luvulta alkaen lukuisia eri tanssi- ja liikuntakouluja, mutta varsinainen tanssin kehityksen kulta-aika oli ensimmäisen maailmansodan jälkeen 1920-luvulla.


title: Ausdruckstanz

text: Uuteen tanssikulttuuriin vaikutti voimakkaasti jo 1800-luvulla kehittynyt fyysisen ilmaisun koulukunta. François Delsarte (1811–1871) oli ranskalainen eleilmaisun tutkija, jonka kehittämää Delsarte-järjestelmää käytettiin sekä näyttämötaiteilijoiden että tanssijoiden koulutuksessa. Modernin tanssin pioneerit Isadora Duncan ja Ruth St. Denis olivat nuorena Delsarte-koulujen oppilaita. Delsarte ei itse ehtinyt julkaista näkemyksiään, sillä hänen kirjoituksensa tuhoutuivat ennen hänen kuolemaansa tulipalossa. Delsarten näkemyksiä kehitti edelleen Émile Jaques-Dalcroze (1865–1950), joka korosti rytmisen kokonaisliikunnan opetusmetodeissaan musiikin merkitystä fyysisyyden rinnalla. Monet ilmaisutanssin ja eurooppalaisen modernin tanssin tanssin varhaisista edustajista opiskelivat Dalcrozen johdolla, muun muassa Mary Wigman.


title: Ausdruckstanz

text: Sekä Delsarte- että Dalcroze-järjestelmä käsittelivät elettä ja liikettä laajemmin kuin rajoitettuun liikesanastoon sitoutunut baletti. Delsarte-järjestelmä sitoi sisäisen tunteen ja kokemuksen ulkoisiin eleisiin ja liikkeisiin. Ilmaisutanssin edustajat jakoivat tämän ekspressionistisen näkemyksen ja korostivat sitä, että tanssi on nimenomaan liikettä sisältä ulospäin. Lisäksi molemmilla järjestelmillä oli yhtymäkohtia varhaisen modernin tanssin suuntausten taustalla olleeseen ihmis- ja maailmankuvaan.


title: Ausdruckstanz

text: Ekspressionistisen tanssin merkittävin edustaja oli tanssija ja koreografi Mary Wigman (1886–1973). Toinen keskeinen vaikuttaja oli varhaisen modernin tanssin monitoimimies Rudolf von Laban (1879–1958). Myöhempiä tämän tanssimuodon suuria edustajia oli Mary Wigmanin oppilas, tanssija-koreografi Dore Hoyer (1911–1967), joka esitti sooloissaan tyylipuhdasta Ausdruckstanzia.


title: Nicholas Ray

text: Nicholas Ray (oik. Raymond Nicholas Kienzle Jr., ) oli yhdysvaltalainen elokuvaohjaaja. Ray tunnetuimmat ohjaustyöt ovat "Johnny Guitar" ja "Nuori kapinallinen".


title: Nicholas Ray

text: Rayn tunnetuimmat työt ovat Helena Yläsen mukaan "vitaalisten, seksuaalisuudessaan varmojen aikuisten melodraaman rajoja kolkuttelevia tahtojen taisteluita."


title: Nicholas Ray

text: Ray syntyi ja kasvoi Wisconsinissa. 1931 hän muutti nimensä Nick Rayksi ja vuotta myöhemmin hän muutti New Yorkiin. New Yorkissa hän oli mukana vasemmistolaisessa teatterimaailmassa. Hän näytteli muun muassa Elia Kazanin ensimmäisessä teatteriohjauksessa ja työskenteli Joseph Loseyn kanssa. 1940 hän siirtyi radioon ja 1945 Hollywoodiin, jossa hän työskenteli Elia Kazanin ensimmäisessä elokuvassa "Brooklynissä kasvoi puu".


title: Nicholas Ray

text: Muutaman elokuvan jälkeen Ray palasi New Yorkiin ja ohjasi Broadwayllä Duke Ellingtonin musikaalin "Beggar's Holiday" 1946.


title: SS Murata

text: SS Murata eli Società Sportiva Murata on jalkapalloseura San Marinon kaupungista San Marinosta. Seura on perustettu vuonna 1966. Joukkue pelaa San Marinon jalkapallon mestaruussarjassa. Kaudella 2006-2007 seura vei maansa mestaruuden toisen kerran peräkkäin. Ne ovatkin seuran ainoat mestaruudet liigasta. San Marinon Cupin voiton seura on napannut vuosina 1997 ja 2007. Seura sai kaudeksi 2007-2008 maansa mestarina paikan Mestarien liigan karsintaan ensimmäisenä sanmarinolaisseurana. Aiemmin San Marinon mestari oli päässyt vain UEFA Cupiin.


title: SS Murata

text: Se arvottiin Mestarien liigan ensimmäisellä karsintakierroksella suomalaista TamU:a vastaan. Joukkuetta pidetään eurooppalaisittain kääpiönä ja se putosi kauden 2006 UEFA Cupin karsinnassa Kyproksen APOEL Nikosialle yhteismaalein 1-7. Silti Muratassa pelaa kaksi takavuosien kovaa nimeä: Serie A:ssa pelannut hyökkääjä Massimo Agostini ja vuoden 1994 brasilialainen maailmanmestari, keskuspuolustaja Aldair, jonka vanha seurakaveri Agostini sai houkuteltua osallistumaan karsintaan TamU:a vastaan.


title: SS Murata

text:
San Marinon liigamestaruus (3): 2006, 2007, 2008
Coppa Titano (3): 1997, 2007, 2008
Trofeo Federale (3): 2006, 2008, 2009


title: Sankin kōtai

text: Sankin kōtai () oli Tokugawa-shōgunaatin Japanissa Edo-kaudella harjoittama poliittinen käytäntö. Sen mukaan jokaisen daimion tuli jättää vaimonsa ja perijänsä shōgunaatin hallintokaupunkiin Edoon panttivangeiksi sekä matkustaa itse kausittain oman "haninsa" ja Edon välillä viettäen vuoden Edossa ja vuoden hanissaan. Osalle daimioista aikaväli oli puoli vuotta. Politiikan tarkoituksena oli hallita daimioita ja estää heitä kapinoimasta shōgunaattia vastaan.


title: Sankin kōtai

text: Perheenjäsenten jättäminen Edoon panttivangeiksi oli jossain määrin käytössä jo ennen sankin kōtain voimaantuloa. Virallisesti kaikkia kattava käytäntö astui voimaan Tokugawa Iemitsun määräyksestä vuonna 1636. Tämän jälkeen sankin kōtaista muodostui daimoiden elämää voimakkaasti hallitseva toimintatapa. Järjestelmän vuoksi monet daimiot ylläpitivät Edossa kartanoita palvelijoineen ja vartioineen. Ylimääräiset kartanot ja jatkuva matkustaminen aiheuttivat huomattavaa rasitusta daimioiden taloudelle, mikä esti heitä kokoamasta bakufua uhkaavia sotajoukkoja.


title: Sankin kōtai

text: Suurimmillaan daimioiden mukana matkustavien alaisten määrä nousi jopa useisiin tuhansiin. Vuosien kuluessa mukana kulkevien palvelijoiden ja sotilaiden lukumäärää jouduttiin supistamaan määräyksillä, koska suurten joukkojen katsottiin aiheuttavan kohtuutonta rasitusta tavalliselle kansalle.


title: Sankin kōtai

text: Vuoden 1862 lopussa sankin kōtai -järjestelmän määräyksiä lievennettiin, jotta daimot kykenisivät paremmin valmistautumaan mahdollisena pidettyyn sotaan länsimaalaisia vastaan. Daimioiden ei tarvinnut enää viettää Edossa kuin yksi vuosi kolmesta. Heillä oli myös lupa viedä perheensä pois Edosta. Järjestelmää yritettiin myöhemmin ottaa uudelleen käyttöön, mutta shōgunaatin valta daimioihin oli tuolloin heikentynyt niin paljon, etteivät korkeimmat daimiot enää suostuneet vastaamaan shōgunaatin vaatimukseen. Hovin kehotuksesta shōgunaatti lopulta luopui yrityksistä järjestelmän palauttamiseksi.


title: Täikönkari

text: Täikönkari on pieni ja asumaton karikkojen ympäröimä kivikkoinen luoto Täikön saaren pohjoiskärjen pohjoispuolella Kemin kaupungin edustalla, noin viiden kilometrin päässä mantereelta. Luodolla ei ole rakennuksia, ja se on merilintujen pesimäsaari.


title: Tiepistiäiset

text: Tiepistiäiset ("Pompilidae") ovat ampiasmaiset pistiäiset (Vespoidea)-yläheimoon kuuluva pistiäisryhmä. Ne ovat yksineläviä petopistiäisiä, joita esiintyy etenkin trooppisilla alueilla. Useimmat tiepistiäislajit ovat huomattavan kirkasvärisiä ja monilla lajeilla on myös värikkäät siivet varoituksena saalistajille.


title: Tiepistiäiset

text: Monista muista petopistiäisistä poiketen tiepistiäiset ovat pitkälle erikoistuneet saalistamaan hämähäkkejä toukkiensa ravinnoksi. Niillä onkin monia anatomisia sopeutumia, jotka mahdollistavat nopean ja ketterän liikkumisen pistiäisen saalistaessa usein sen itsensä kokoista hämähäkkiä. Munimiseen valmis naaras kaivaa maahan kolon ja lähtee etsimään sopivaa hämähäkkiä. Sellaisen löydettyään naaras, tavallisesti kamppailun jälkeen, lamauttaa hämähäkin pistämällä siihen myrkkyä ja raahaa saaliin pesäkoloon, jossa se munii yhden munan hämähäkin vatsapuolelle. Tämän jälkeen emo sulkee pesän ja siirtyy tekemään uutta. Kuoriuduttuaan pistiäistoukka syö liikuntakyvyttömän hämähäkin, koteloituu ja tulee ulos pesästä muodonvaihdoksen jälkeen. Aikuiset yksilöt elävät kukkien medellä.


title: Tiepistiäiset

text: Tiepistiäiset eivät ole aggressiivisia, mutta niiden pisto on tavallisesti ihmisellekin varsin kivulias. Erityisen tuskallisina pidetään varsin kookkaiden "Pepsis"- ja "Hemipepsis"-sukuihin kuuluvien tiepistiäisten pistoa. Nämä suvut tunnetaan englanninkielisellä nimellä ""tarantula hawk"" viitaten niiden tapaan saalistaa toukilleen lintuhämähäkkejä.


title: Dragsvik

text: Dragsvik voi tarkoittaa seuraavia:


title: Lamborghini Gallardo

text: Lamborghini Gallardo on italialaisen Lamborghinin valmistama, Gran Turismo ja superauto-luokkiin kuuluva yksi suorituskykyisimmistä vakioautoista. Myös Gallardo Spyder -avomallina valmistettu auto esiteltiin Geneven autonäyttelyssä keväällä 2003.


title: Lamborghini Gallardo

text: Gallardo on ensimmäinen Lamborghinin valmistama automalli, jonka voidaan sanoa soveltuvan jossain määrin myös arkiajoon. Muun muassa tämän vuoksi siitä on tullut merkin historian eniten myyty automalli. Marraskuussa 2005 rikottiin 3 000 valmistetun kappaleen raja ja vuoden 2007 oli autoja valmistettu jo yhteensä 5 000 kpl. Auto on myös sisustettu aiempia malleja ylellisemmin ja muun muassa muoviosia on korvattu nahalla.


title: Lamborghini Gallardo

text: Alumiinikorisen Gallardon saa joko kuusivaihteisella manuaalivaihteistolla tai automatisoidulla mekaanisella vaihteistolla (E-gear) varustettuna.


title: Lamborghini Gallardo

text: Autossa on V10-moottori keskellä pitkittäin.Murcielagoon verrattuna auto on 280 mm lyhyempi ja akseliväli on 105 mm pienempi.Superleggera-versio esiteltiin Geneven autonäyttelyssä keväällä 2007. Tässä mallissa perusmallista lähtöisin olevan moottorin maksimiteho on 530 hv eli 10 hv enemmän kuin perusmallissa. Painoa on pudotettu 100 kg (USA 70 kg). Kiihdytys 0-100 km/h vie 3,8 sekuntia, eli 0,5 sekuntia perusmallia nopeammin. Auton kevyt kokonaispaino on saavutettu runsaalla hiilikuidun käytöllä. Mm. konepelti (läpinäkyvä), diffuusori, sivupeilit, ovipaneelit ja keskitunneli on valmistettu hiilikuidusta.


title: Peter Cook

text: Peter Edward Cook (17. marraskuuta 1937 – 9. tammikuuta 1995) oli brittiläinen koomikko, jota pidetään johtavana hahmona 1960-luvun brittiläisessä komediabuumissa. Stephen Fry on kutsunut häntä 'hauskimmaksi mieheksi, joka koskaan on vetänyt henkeä'.


title: Peter Cook

text: Peter Cook syntyi Devonissa kolmen lapsen perheeseen ainoana poikana. Hän opiskeli Cambridgen yliopistossa, jossa hän kirjoitti ja esitti sketsejä Cambridge Footlights Clubissa. Hänestä tuli tähti ensimmäisessä menestysrevyyssään "Beyond the Fringe" yhdessä Dudley Mooren, Alan Bennettin ja Jonathan Millerin kanssa. Mooren kanssa hän esitti merkittäviä rooleja lukuisissa elokuvissa ja tv-sarjoissa, kuten "Not Only... But Also", "The Wrong Box", "Bedazzled" ja "Derek & Clive".


title: Peter Cook

text: Cookin komediayhteistyö Mooren kanssa johti suosittuun ja kriitikoiden ylistämään sketsisarjaan "Not Only... But Also". Ohjelman suosiosta huolimatta BBC lopulta tuhosi suurimman osan sarjan nauhoituksista, koska formaattiin upposi liikaa rahaa. Kun Cook sai tietää, että sarja lopetettaisiin, hän tarjoutui ostamaan loput nauhat, mutta BBC kieltäytyi tekijänoikeuslakien vuoksi. Vain kahdeksan alkuperäisestä 22 episodista säilyi.


title: Peter Cook

text: Vuonna 1968 Cook ja Moore alkoivat tuottaa neljä yhden tunnin mittaista sketsisarjaa nimeltä "Goodbye Again". Sarja perustuisi Not Only... But Alsosta tuttuihin Pete ja Dud-hahmoihin. Sarja ei ollut yhtä laadukas ja Cook joutui usein turvautumaan lunttilappuihin vuorosanojen unohtelun takia. Moore joutui usein paikkaamaan aukkoja Cookin dialogissa. Sarjasta julkaistiin VHS- ja DVD-kokoelmat vuonna 2005. John Cleese oli mukana esiintymässä ja hänet voi nähdä sarjan ensimmäisissä osissa.


title: Peter Cook

text: Cook alkoi juopotella rankasti äitinsä kuoltua vuonna 1993, ja hän menehtyi vuonna 1995 sisäiseen verenvuotoon 57-vuotiaana. Hänet tuhkattiin ja tuhkat haudattiin St. Johnin kirkon viereen Hampsteadiin, lähelle Cookin taloa.


title: Peter Cook

text: Cookia pidetään suunnattoman merkittävänä hahmona brittiläisessä komediassa. Cook-faneja ovat muiden muassa Monty Python, Hyväkkäät (The Goodies) ja Chris Morris. Lisäksi koomikko Russell Brand on sanonut Cookin vaikuttaneen häneen. Kymmenen vuotta Cookin kuoleman jälkeen Channel 4 järjesti "The Comedian's Comedian" -äänestyksen, jossa Cook sijoittui ensimmäiseksi päihittäen monia merkittäviä koomikoita, kuten Groucho Marxin, John Cleesen, Eric Morecamben, Ohukaisen ja Paksukaisen, Bill Hicksin ja Woody Allenin.


title: Maserati MC12

text: Maserati MC12 italialaisen Maseratin valmistama superauto, joka on teknisesti läheistä sukua Ferrari Enzolle. Autosta on esitelty myös Corsa ja Versione Corse -erikoismallit.


title: Maserati MC12

text: MC12 esiteltiin luokittelumallina FIA:n GT sarjaa varten. Luokittelu vaati 25 kappaleen valmistamista katukäyttöön. 25 kappaleen sarja oli valmistettu ja myyty vuoden 2004 lopussa, potentiaalisia asiakkaita oli kuitenkin enemmän ja se mahdollisti uuden 25 kappaleen sarjan tekemisen. Kaikkien autojen piti olla alun perin samanvärisiä (valkosinisiä, joka oli Maseratin käyttämä väriyhdistelmä kilpa-autoissa 50-luvulla) mutta kolme autoa löytyy kuitenkin eri värisenä: yksi hopea, yksi tumman harmaa ja yksi tumman sininen. Autossa on irrotettava kovakatto, kori on hiilikuitua ja alustassa on kaksi alumiinista apurunkoa. Vaihteistona on ohjauspyörän vivuilla vaihdettava 6-vaihteinen Cambiocorsa -automatisoitu manuaalivaihteisto. Moottori on keski- tai takamoottori.


title: Maserati MC12

text: Maserati MC12:n kehittely alkoi kun Ferrari omisti Maseratin, jotta se voisi luoda FIA GT -sarjaan kilpa-auton Maseratille. Sen alkuperäinen nimi oli "MCC" ("Maserati Corse Competizione") ja Giorgio Ascanellin oli tarkoitus kehitellä autoa samanaikaisesti "MCS:n", maantieversion, kanssa. Korin muoto kehiteltiin tuulitunnelitesteissä Giorgetto Giugiaron ideasta, vaikka suurimman osan muotoilusta on tehnyt Frank Stephenson. MCC:n korin muoto oli hyvin samanlainen kuin MC12:n, mutta esimerkiksi autojen etuspoilerit olivat erilaiset. Andrea Bertolini oli auton päätestiajaja kehityksen aikana (vaikkakin osan testeistä teki Michael Schumacher), ja testasi MCC:tä säännöllisesti Fiorano Circuit -radalla. Kun MCC:tä kehitettiin pidemmälle, MCS katosi ja lopullinen nimi, MC12, julkaistiin.


title: Maserati MC12

text: Auto perustuu voimakkaasti Enzo Ferrariin: niissä on molemmissa sama moottori, Ferrari Dino V12, pienillä muutoksilla, sama vaihdelaatikko (nimi on tosin muutettu "Maserati Cambiocorsaksi") ja sama runko ja raideväli. Maserati MC12:ssa on oma korirakenne, joka on leveämpi, pidempi ja hieman korkeampi. Tuulilasi on kuitenkin ainut ulkoinen osa, joka on yhteinen Enzon kanssa. Tämä kokomuutos suurentaa MC12:n downforcea.Bolognan autonäyttelyssä joulukuussa 2006 esiteltiin MC12 Versione Corse -erikoismalli, jota valmistettiin ainoastaan 12 kappaletta. Se perustuu MC12 GT1 -malliin ja sen maailmanlaajuinen markkinointi alkoi joulukuussa. Auton veroton hinta on 1 000 000 euroa. Versione Corsessa on 767 hv tehoinen moottori, eli runsaat 120 hv enemmän kuin perusmallissa. Lisäksi manuaalivaihteiston tilalla on sähköhydraulisesti toimiva Cambiocorsa-vaihteisto ja ohjaamoon on lisätty myös matkustajan istuin. Tietyt tekniset ratkaisut aiheuttavat sen, että auto ei sovellu normaaliin liikenteeseen. Huippunopeus on noin 326 km/h ja kiihdytys 0–200 km/h vie n. 6,4 sekuntia. Auton omapaino on noin 1 150 kg.


title: Ilmajoen seurakunta

text: Ilmajoen seurakunta kuuluu Suomen evankelis-luterilaisen kirkon Lapuan hiippakunnan Etelä-Pohjanmaan rovastikuntaan.


title: Ilmajoen seurakunta

text: Ilmajoen seurakunnan alue kuului alun alkaen muun suomenkielisen Etelä-Pohjanmaan tavoin suureen Kyrönjoensuun/Pohjankyrön emäseurakuntaan, jonka keskus oli nykyinen Isokyrö. Sen yhteyteen perustettiin Ilmajoen kappeliseurakunta vuonna 1516, jolloin Suomen viimeinen katolinen piispa Arvid Kurki vihki käyttöön Ilmajoen ensimmäisen kirkon Pyhän Annan ja apostoli Jaakobin kunniaksi. Omaksi kirkkoherrakunnakseen eli itsenäiseksi seurakunnaksi Ilmajoki erotettiin jo vuonna 1532. Lähes kaikki ympäristön seurakunnat ovat vuosikymmenten saatossa eronneet Ilmajoen emäseurakunnasta. Ilmajoen kunnallishallinto erotettiin seurakunnasta vuonna 1866.Lähde:


title: Ilmajoen seurakunta

text: Seurakunnassa ovat olleet seuraavat kirkkoherrat:


title: Tramontana

text:
Tramontana on espanjalainen yksi- tai kaksipaikkainen urheiluauto, jonka muotoilussa on otettu vaikutteita muun muassa Formula 1 -autoista. Se on valmistettu Gironassa, Costa Bravassa. Tramontana esiteltiin ensimmäisen kerran vuoden 2005 Geneven autonäyttelyssä. Kaksipaikkaisessa mallissa matkustaja istuu kuljettajan takana hieman kuljettajaa korkeammalla. Auton konepellissä oleva merkki on tehty puhtaasta valkokullasta. Autoja aiotaan valmistaa vain 12 kappaleen vuosivauhtia, kun tuotanto vuonna 2008 lähtee kunnolla käyntiin.
Nimi "Tramontana" viittaa voimakkaasen vuoristotuuleen.


title: Tramontana

text: Auton runko on valmistettu alumiinista ja hiilikuidusta, jotta autosta on saatu mahdollisimman kevyt.


title: Tramontana

text: Vaihteisto on kuusivaihteinen manuaalivaihteisto. Jousitus on toteutettu joka kulmassa kaksin koiranluin.


title: Tramontana

text: Moottori on DOHC V12 -moottori.


title: Futility, or the Wreck of the Titan

text: Futility, or The Wreck of Titan on Morgan Robertsonin kirjoittama novelli vuodelta 1898. Se kertoo tarinan kuvitteellisesta aikoinaan maailman suurimmasta ja ylellisimmästä matkustajalaivasta "Titanista" sekä sen haaksirikosta huhtikuussa 1898. Kirjalla on hyvin paljon yhtäläisyyksiä neljätoista vuotta myöhemmin tapahtuneen "RMS Titanicin" haaksirikon kanssa. Robertson kirjoitti kirjan pukeakseen sanoiksi oman turhautumisensa sen ajan viktoriaaniseen yhteiskuntajärjestelmään.


title: Futility, or the Wreck of the Titan

text: Alkuperäinen vuoden 1898 novelli ilmestyi nimellä "Futility", eikä se saanut paljonkaan huomiota osakseen. Vuonna 1912, pian Titanicin uppoamisen jälkeen, novelli julkaistiin uudelleen pienin muutoksin nimellä "The Wreck of Titan".


title: Futility, or the Wreck of the Titan

text: Tarinan päähenkilö on John Rowland, Kuninkaallisesta laivastosta erotettu upseeri, joka on erottamisensa jälkeen ratkennut alkoholistiksi ja pudonnut yhteiskunnan alimpaan kerrokseen. Nyt hän työskentelee brittiläisellä matkustajaristeilijä "Titanilla" kansimiehenä. "Titan" lähtee matkalleen New Yorkista kohti Englantia matkustajinaan rikkaita kuuluisuuksia. Eräänä yönä "Titan" törmää jäävuoreen ja alkaa upota. Pelastusveneitä on vain puolelle matkustajista, mutta edes niin moni ei pelastu, vaan ainoastaan 13 henkeä, joiden joukossa on Rowland sekä hänen entisen rakastajattarensa tytär. Rowland on tavannut rakastajattarensa ja tämän tyttären "Titanilla" ja pelastaa tyttären haaksirikosta hyppäämällä jäälle. Loppuosa kirjasta seurataan Rowlandin seikkailuja pohjoisella Atlantilla, missä hän muun muassa tappaa ihmisen ja syö tämän. Rowland ja tyttö pelastuvat, kun he löytävät ajelehtivan pelastusveneen, ja pian eräs laiva noukkii heidät kyytiinsä. Rowlandin palattua Englantiin elämä palaa taas raiteilleen ja hän pääsee parlamenttiin töihin. Kirja loppuu siihen, kun Rowland vastaanottaa viestin entiseltä rakastajattareltaan, joka kutsuu Rowlandin tapaamaan häntä ja tytärtään.Edellä mainituista yhtäläisyyksistä huolimatta kirjan ja "Titanicin" haaksirikon välillä on tärkeitä eroavaisuuksia. "Titan" lähti matkaan New Yorkista, kun taas "Titanic" Southamptonista. "Titanin" haaksirikkoyönä oli sumuista, kun taas "Titanicin" upotessa oli täysin kirkasta ja tyyntä. Lisäksi "Titan" upposi paljon nopeammin kuin "Titanic", ja se myös kaatui ennen katoamistaan pinnan alle. Tärkein eroavuus on selviytyjien määrä: "Titanicilta" pelastui 706, kun taas "Titanilta" vain 13.


title: Matt Wachter

text: Matthew Walter Wachter (s. 5. tammikuuta 1976 Pottsville, Pennsylvania) on yhdysvaltalainen muusikko, joka on soittanut yhtyeessä 30 Seconds to Mars bassoa ja kosketinsoittimia. Hän erosi yhtyeestä vuoden 2007 maaliskuussa viettääkseen enemmän aikaa perheensä kanssa.


title: Havaitseva kosmologia

text: Havaitseva kosmologia () on kosmologian haara, jossa keskitytään havaintojen järjestämiseen. Havainnoissa pyritään havaitsemaan maailmankaikkeuden rakennetta tarkoituksena saada tietoa sen alkuperästä ja kehityksestä. Havaitsevan kosmologian perustyökaluja ovat erilaiset kaukoputket, joilla havaitaan taivaankappaleiden lähettämää sähkömagneettista säteilyä. Koska Maan ilmakehä vaimentaa ja muuttaa tulevaa säteilyä, joudutaan havaintolaitteita viemään avaruuteen erilaisilla avaruusaluksilla. Tällöin havaintolaitteistosta käytetään yleisnimitystä avaruustutkimusasema tai avaruusobservatorio.


title: Special Operations Executive

text: Special Operations Executive (SOE) oli brittiläinen vapaaehtoisista koostunut salainen agenttiyksikkö, jonka oli määrä taistella saksalaisia vastaan sabotaasein ja kommandoiskuin. Yksikkö perustettiin vuonna 1940 ja hajotettiin 1946.


title: Special Operations Executive

text: Agentit hyödynsivät tehtävissään erilaisia erikoisvarusteita, esimerkiksi kuulakärkikynäksi tai sikariksi naamioituja kertalaukauspistooleita. Agenttien odotettu elinikä oli todella lyhyt, sillä kiinni jääneet agentit joutuivat yleensä SS:n tai Gestapon kuulusteltaviksi ja heitä yleensä kidutettiin paljastamaan tietoja muista agenteista. Brittien sodanjohto myös uhrasi häikäilemättömästi tuoreita agenttejansa vuonna 1944 lähettämällä näitä jäämään kiinni muun muassa Pohjois-Ranskassa mukanaan vääriä tietoja vastarinta-operaatioista tulevan maihinnousun suhteen.


title: Special Operations Executive

text: SOE:n agenttien merkittävimmistä saavutuksista ensimmäinen oli kesällä 1941, jolloin he räjäyttivät ranskalaisen Pessacin voimalaitoksen. Sähkönjakelun häiriintyminen aiheutti Bordeaux'n sukellusvenetukikohdan sekä lähistön sähköisen junaliikenteen lamaantumisen.


title: Special Operations Executive

text: Vuonna 1942 agentit surmasivat Tšekkoslovakiassa Böömin ja Määrin protektoraatin käskynhaltijan Obergruppenführer (kenraali) Reinhard Heydrichin. Tämän SS kosti murhaamalla lähistöllä sijaitsevan Lidicen kylän asukkaat ja polttamalla kylän.


title: Special Operations Executive

text: Agentit estivät myös saksalaisten ydinaseaikeet, sabotoimalla operaatio Gunnersidessa raskaan veden tuotantoa Vemorkin vesivoimalassa Telemarkin läänissä Norjassa vuonna 1943. SOE:n menestyksekkäin ja mahdollisesti merkittävin saavutus oli SS-divisioona Das Reichin kuljetuksen sabotointi vuonna 1944, jonka takia divisioonan siirtymä Normandiaan myöhästyi ratkaisevasti.


title: Special Operations Executive

text: SOE sai ansaitsemansa tunnustuksen sodan päätyttyä, kun yhdysvaltalainen kenraali Eisenhower kirjoitti vastarintamiesten ja erikoisagenttien toiminnan vaikuttaneen olennaisesti liittoutuneiden etenemiseen Ranskassa.


title: Erkki Uotila

text: Erkki Antero Uotila (28. maaliskuuta 1904 Sääksmäki – 31. elokuuta 1975 Helsinki) oli suomalainen teatterinjohtaja, näyttelijä, ohjaaja ja elokuva- ja näytelmäkäsikirjoittaja.


title: Erkki Uotila

text: Erkki Uotila toimi näyttelijänä Jyväskylän Työväenteatterissa, Kotkassa, Helsingin Työväenteatterissa sekä Helsingin Kaupunginteatterissa. Uotila toimi Fenno-Filmissä apulaisohjaajana ja ohjaajana, sekä teatterinjohtajana Repputeatterissa. Hän oli aikoinaan laulajana mukana Sodan viihdyttäjissä. Lisäksi hän toimi Helsingin Ympäristöteatterin johtajana.


title: Erkki Uotila

text: Uotila toimi myös pakinoitsijana, teki laulutekstejä ja suomennoksia. Teoksissaan hän toimi muutaman kerran nimellä "Antero Kalliokoski". Hän on ollut käsikirjoittamassa muun muassa Hannu Lemisen elokuvia, sotaelokuvaa "Ratkaisun päivät" (1956) ja veijarikomediaa "Muuan sulhasmies" (1956). Uotilan yksi merkittävimmistä rooleista oli paroni Lichtenstein elokuvassa "Jääkärin morsian" (1938).


title: Erkki Uotila

text: Uotila oli kuitenkin tunnetuin näyttelijänä, ja esiintyi noin 25 elokuvassa, muun muassa Pekka Puupää -filmeissä. Loppu-ura päättyi tv-elokuviin. Erkki Uotila kuoli 71 vuoden ikäisenä Helsingissä. Hänen tyttärensä on näyttelijä Leena Uotila.


title: Metal Sonic

text: Metal Sonic on pelihahmo "Sonic the Hedgehog" -videopelisarjassa. Se on tri. Ivo "Eggman" Robotnikin rakentama robottiversio Sonicista, jonka tuli päihittää Sonic. Metal Sonicista on olemassa useampi eri variaatio.


title: Metal Sonic

text: Metal Sonic on moottorinsa avulla vähintäänkin yhtä nopea kuin Sonic. Se kykenee luomaan ympärilleen eräänlaisen suojakentän, jonka sisässä se on vahingoittumaton. "Sonic Heroesissa" hän pystyy muuttumaan nesteeksi. Ei tiedetä mistä se sai tämän ominaisuuden, mutta se ei saanut sitä kopioimalla Chaoksen ominaisuuksia, koska se esitti Sonicia kaapatessaan Froggyn ja Chocolan ja kopioi näiden ominaisuuksia vasta kun Team Rose löysi sen.


title: Metal Sonic

text: Metal Sonic esiintyi ensimmäisen kerran nykyistä muistuttavassa muodossa ""Sonic the Hedgehog CD":ssä. Se kaappaa Amy Rosen ja Sonicin pitää juosta kilpaa sen kanssa pelastaakseen Amyn (tästä on pieni animaatiopätkä "Sonic Adventuressa Amyn tarinan alkuvideossa). Sonicin voittaessa kilpailun Metal Sonic törmää seinään ja hajoaa kappaleiksi.


title: Metal Sonic

text: "Sonic & Knucklesissa" Metal Sonicista esiintyy erilainen, isompi ja erinäköinen ”Mecha Sonic”, joka osaa muuttua palloksi Sonic 2:n Silver Sonicin tapaan.


title: Metal Sonic

text: "Knuckles' Chaotixissa" Metal Sonic, joskin jättimäinen, punainen, hirviömäinen versio, on pelin loppuvastus.


title: Metal Sonic

text: Muita esiintymisiä ovat muun muassa "", "Sonic Drift", "Sonic Drift 2", "Sonic R" ja "Sonic the Fighters" ("Sonic Champions" Japanissa).


title: Metal Sonic

text: "Sonic Adventuressa" Adventure Fieldilla on Metal Sonic ja eräs versio Silver Sonicista nähtävillä Robotnikin tukikohdassa lasisäiliöissä Final Egg -alueen aulassa. Lisäksi Metal Sonic on bonushahmo Sonic Adventure DXssa, jonka saa avattua, jos selvittää pelin kaikki 130 tehtävää. Metal Sonic on bonushahmo "Sonic Adventure 2":n Sega Dreamcast-versiossa, kun täyttää tietyt ehdot Shadowlla, "Sonic Adventure 2 Battlessa" hän on suoraan valittavana 2P-versuksen Race-hahmoista.


title: Metal Sonic

text: Metal Sonicin seuraava suuri esiintyminen on "Sonic Heroesissa". Pelissä hän vangitsee Eggmanin, yrittäen tuhota Sonicin ja vallata maailman kopioimalla tietoa Sonicista ja hänen ystävistään sekä Chaosta. Tiedon avulla se muuttaa muotoaan Neo Metal Soniciksi (muoto nimettiin myöhemmässä pelissä) ja myöhemmin valtavaksi Metal Madnesiksi, ja sen jälkeen Metal Overlordiksi, mutta Sonic ystävineen lopulta voittaa sen muuttumalla Super-muotoihinsa kaaossmaragdien avulla. Taistelun jälkeen Neo Metal Sonic menettää voimansa ja muuttuu takaisin Metal Soniciksi.


title: Metal Sonic

text: Tämän jälkeen Metal Sonic on ilmestynyt peleissä "Sonic Rivals" ja "Sonic Rivals 2". Metal Sonic näkyy tenniskentän reunalla "Sega Superstars Tennis"- Sonic the Hedgehogin Scrap Brain-kentän sivussa. Metal Sonic on pelattava hahmo myös "Mario & Sonic at the Olympic Winter Gamesissa".


title: Metal Sonic

text: Metal Sonicista tuli ladattava hahmo "Sonic & Sega All-Stars Racingiin" 1. huhtikuuta (vain PlayStation 3 ja Xbox 360 -versioihin), mutta se tulikin liian aikaisin ladattavaksi, joten se poistettiin melkein saman tien. Samalla saa Death Egg Zone – Egg Hangar-radan käyttöön (jossa esiintyy myös Ristar: yksi Segan pelisarjojen hahmoista). Pelissä hän ajaa aluksella, jossa on Metal Sonicin oma maalipinta. Metal Sonic tuli takaisin ladattavaksi 22. huhtikuuta Playstation 3:lle ja 8. huhtikuuta Xbox 360:lle.


title: Metal Sonic

text: Hän on myös pelattava hahmo "Sonic Free Ridersissa". Pelissä hän on naamioitunut E-10000B-robotiksi, joka kilpailee Shadow’n ja Rougen joukkueessa. Pelin lopussa Metal Sonic paljastaa itsensä ja selviää, että hän otti muiden kilpailijoiden dataa itselleen ja antoi väärää dataa Eggmanin roboteille (mikä oli alun perin Eggmanin juoni luoda täydellisiä lautailijoita). Sitten hän haastaa Sonicin kisaan, jossa hän häviää ja lähtee sen jälkeen pois.


title: Metal Sonic

text: "Sonic the Hedgehog 4":n ensimmäinen episodin lopussa vihjailaan Metal Sonicin tekevän paluun tulevassa episodissa. Metal Sonic tulee esiintymään "Sonic Generationsissa" pomovastuksena, joka perustuu Sonic CD:n Stardust Speedway-roundiin.


title: Metal Sonic

text: Metal Sonic on myös pelattavana hahmona "Mario & Sonic at the London 2012 Olympic Games"- pelissä.


title: Metal Sonic

text: Metal Sonic on myös yksi tulevissa Super Smash Bros.- peleissä esiintyvä pokaali. Tämän lisäksi hahmo myös on varmistettu pomovastukseksi Sonic Boom: Rise of Lyric ja Sonic Boom: Shattered Crystal -peleissä.


title: Metal Sonic

text: Metal Sonic muuttaa muotoaan ensimmäisen kerran pelissä "Knuckles’ Chaotix", jossa se muuttuu valtavaksi punaiseksi versioksi. Suuresta koostaan huolimatta Chaotix-ryhmä voittaa sen lopulta.


title: Metal Sonic

text: Sonic Heroesissa Metal Sonic muuttuu Neo Metal Soniciksi, jolloin sen piikit pitenevät ja niihin tulee valkoiset raidat. Lisäksi Metal saa viitan ja vyön. Myöhemmin samassa pelissä Metal Sonic muttuu Metal Madness-hirviöksi, jolloin se pystyy ampumaan ohjuksia ja suuria kristallimaisia palloja sekä käyttämään liekinheitintä. Myöhemmin se kasvattaa itselleen siivet ja muuttuu Metal Overlordiksi. Tässä muodossa se pystyy heittämään Eggmanin ilma-aluksia suurilla voimillaan.


title: Metal Sonic

text: Eräs variaatio Metal Sonicista, Pseudo Sonic nähdään "Adventures of Sonic the Hedgehogissa", tosin siinä Metalia ohjastaa sisältäpäin toinen hahmo. Pseudo Sonic nähdään myös Sonic Archie-sarjakuvissa. Hyper Metal Sonic esiintyy myös "Sonic the Hedgehog" -animaatioelokuvassa. Piirrossarja "Sonic The Hedgehogin" päätösjakson lopussa näkyvät punaiset silmät, joiden useat sarjan fanit ovat luulleet kuuluvan Metal Sonicille ja Knucklesille, mutta käsikirjoittaja paljastaa että ne ovat luultavimmin Ixis Nauguksen silmät.


title: Homo mermanus

text: Homo mermanus on Marvel-kustantamon sarjakuvissa esiintyvä kuvitteellinen vedenalaisten, kiduksellisten ihmisten rotu. Rodun tunnetuin edustaja on Namor, Kostava poika (tosin teknisesti Namor on vain geeniperimältään puoliksi homo mermanus – puolet hänen geenistöstään on ihmisen).


title: Homo mermanus

text: Homo mermanus -rotu esiintyi ensimmäisen kerran "Motion Picture Funnies Weekly" -lehden ensimmäisessä numerossa. Rodun loi Bill Everett.


title: Homo mermanus

text: Ei ole tarkkaan tiedossa, mistä rotu on saanut alkunsa. Tiedetään ainoastaan, että Atlantis oli ensimmäinen alue, missä rodun kerrotaan saavuttaneen ensimmäiset korkeakulttuuriset ja yhteiskunnalliset saavutuksensa. Siksi suurinta osaa Homo mermanus -rodun edustajia kutsutaan edelleenkin yleisesti atlantislaisiksi Marvel-universumissa.


title: Homo mermanus

text: Atlantis itsessään oli pienehkö manner, joka avaruusjumalrotu celestiaalien tyytymättömyyden vuoksi upotettiin meren pohjaan noin 10 000 vuotta sitten. Parituhatta vuotta myöhemmin ryhmä homo mermanuksia löysi meren pohjasta muinaisia Atlantiksen raunioita ja asettuivat sinne asumaan. On luultavaa, että suurin osa atlantislaisten teknologisesta osaamisesta ja yhteiskunnasta on syntynyt Atlantiksesta löydettyjen löytöjen perusteella.


title: Homo mermanus

text: Noin 500 vuotta Atlantiksen asuttamisesta, toinen homo mermanus -ryhmä jätti Atlantiksen ja perustivat oman kaupunkisna – tällä kertaa muinaisen Lemurian uponneen mantereen raunioille. Näitä homo mermanus -rodun edustajia kutsuttiin myöhemmin lemuriaaneiksi. Lemuriaanit löysivät myöhemmin pelottavan voimakkaan Käärmekruunun ja johtajansa Nagan tutkimsuten avulla lemuriaaneista tuli paljon käärmemäisempiä mitä serkuistaan, jotka asuttivat Atlantista.


title: Homo mermanus

text: Nykyään rotu on usein ottanut aseellisesti yhteen ihmisserkkujensa kanssa, vaikka esimerkiksi Toisen maailmansodan aikana Atlantis oli liitossa Natsi-Saksaa vastaan.


title: Homo mermanus

text: Rodun tunnetuin edustaja, Namor syntyi kuitenkin vähemmän sotaisissa merkeissä Atlantiksen prinsessa Fenin ja ihmiskapteeni Leonard McKenzien rakastuessa. Liitosta syntyi ensimmäinen atlantislainen/ihminen hybridi – Namor.


title: Homo mermanus

text: Atlantislaisten uskonto on suurimmaksi osaksi panteistista. He palvovat merenjumala Neptunusta, jonka sanotaan asuneen Atlantiksessa tuhansia vuosia sitten.


title: Homo mermanus

text: Homo mermanus -rodun edustajat ovat nisäkkäitä, mutta omaavat silti jotain kalamaisia ominaisuuksia. Rodun jokainen jäsen omaa kaksoisparin kiduksia, jotka sijaitsevat niskassa, lähellä solisluuta. Kidusten ansiosta rodun jäsenet kykenevät hengittämään vaivatta veden alla (tosin he kykenevät hengittämään maan päällä noin viisi minuuttia ilman apua ja tukehtuvat sitten). Rodun jäsenten ihopigmentti vaihtelee aina kirkkaan sinisestä (suurin osa atlantislaisista) vihreään (lemuriaanit).


title: Homo mermanus

text: Rodun fysiologia on myös huomattavasti korkeammalla tasolla mitä tavallisen ihmisen. On luultavaa, että kehot ovat adaptoituneet syvien merien valtaviin paineenvaihteluihin ja siksi homo mermanukset ovat huomattavasti paljon voimakkaampia ja kestäviä mitä tavallinen ihminen. Rodun jäsenet kykenevät uimaan keskimäärin 48 km/h. Keskimäärin rodun edustajat elävät noin 150 vuotta.


title: Homo mermanus

text: Rodun edustajia on arveltu olevan Marvel-universumissa noin 10 000 kappaletta.


title: Homo mermanus

text: Koska veden alla on mahdotonta sytyttää tulta, atlantislaisilta puuttuu kapasiteetti takoa rautaa tai käyttää fossiilisia polttoaineita. Vesimäisen ympäristönsä vuoksi rotu ei myöskään kykene tutkimaan kemiaa. Atlantislaiset eivät myöskään koskaan ole kehittäneet oman teknologisen tietämyksensä saralla suuria läpimurtoja. Sodissa käytettävät miekat ja varusteet ovat suurimmaksi osaksi pelastettu Atlantiksen uponneen mantereen jäämistöstä tai ihmisten uponneista laivoista. Vasta viime vuosisatojen aikana deviaanien teknologisen tietämyksen kautta atlantislaiset ovat kehittäneet omaa teknologista tietämystään. Silti astronomia, kemia, biologia ja fysiikka ovat edelleen säilyneet liki tuntemattomina tieteinä Atlantiksessa. Myös lääketieteen tuntemus on heikkoa (kirurgiset toimenpiteet ovat miltei mahdottomia veden alla). Myöskään joukkoliikenne- tai tiedotus ei ole kehittynyt Atlantiksessa. Rotu sai ensimmäiset merenalaiset sota-aluksena vasta Toisen maailmansodan aikoihin – kiitos deviaanien teknologisen tietämyksen. Atlantislaiset kommunikoivatkin korkeataajuuksisilla vedenalaisilla huudoilla ja hienostuneella elekielellä.


title: Homo mermanus

text: Atlantislaiset ovat kuitenkin oppineet tuktimaan vedenalaista maailmaansa ja kykenevät käyttämään sen loputtomia ihmeitä omaksi hyödykseen. Namorin tiedetään ainakin hyödyntäneen salaperäisen Mento-kalan kykyjä välittää ajatuksiaan tuhansien kilometrien päähän Atlantiksesta ja herättäneen valtavia merihirviöitä maagisella torvellaan taistelemaan ihmisiä vastaan.


title: Homo mermanus

text: Namor ja muut atlantislaiset tietävät myös jokaisen uponneen aarrelaivan sijainnin ja kykenevät näiden rikkauksien avulla hankkimaan itselleen pinnalla eläjien salaisuuksia.


title: Lehmäjoki

text: Lehmäjoki on kylä Isonkyrön pohjoisosassa. Kylässä toimii huoltoasema. Talouksia on noin 140, joista noin puolet saa ainakin osan elannostaan maataloudesta. Asukkaita on vähän alle 300, ja mökkeilijät kasvattavat lukua vielä noin 30:llä.


title: Lehmäjoki

text: Lehmäjoki sijaitsee asfaltoidun tien varrella Isonkyrön kunnan koillisosassa, Pohjanmaan maakunnassa. Isonkyrön kunnan keskustaan on kylästä matkaa noin 14 kilometriä. Lähimmät kaupungit ovat Seinäjoki ja Vaasa.


title: Luettelo Smallvillen metaihmisistä

text: Luettelo televisiosarjassa Smallville esiintyneistä metaihmisistä.


title: Anjan puisto

text: Anjan Puisto on yksityinen puulajipuisto eli arboretum 9 km Mikkelistä Anttolaan päin Anjan Puistontiellä.


title: Anjan puisto

text: Puiston on perustanut Anja Laaksonen. Ensimmäiset tammet, lehmukset ja perennat Laaksonen istutti vuonna 1968. Puisto sijaitsee kahden järven välisellä kannaksella, maasto on kumpuilevaa ja viettää etelään päin. Vuosien aikana puiston alueelle on istutettu lukuisia puita ja perennoja, raivattu joutsenlampia suihkulähteineen ja laitettu esille paikalta löytyneitä erikoisia luonnonkiviä.


title: Anjan puisto

text: Puisto on 7 hehtaaria laaja alue. Laaksosen tavoitteena on lisätä ja kasvattaa erilaisia hedelmäpuita ja perennoja perinteisten lisäksi ja istuttaa lisää puumaailman uutuuksia ja erikoisuuksia. Lukuisissa lammissa kasvaa erilaisia vesikasveja. Puistoon luontevana osana kuuluvat myös eläimet kuten riikinkukot, myskisorsat, helmikanat ym. Anjan Puisto on suosittu vierailukohde. Kesäkuukausina puistossa käy matkailijoita ympäri maailmaa.


title: Anjan puisto

text: Anjan Puistosta löytyvät mm. seuraavat puulajit:


title: Anjan puisto

text: Kuuset: hopeakuusi (Picea pungens 'Glauca' / blågran), kartiokuusi, lukuisat kultakuuset (Picea abies f. aurea), käärmekuusi (Picea abies f. virgata), mustakuusi (Picea mariana), pallokuusi (Picea abies f. globosa), pisan tuuheakuusi, serbiankuusi (Picea omorika l. Pančićeva omorika), sinikuusi (Picea pungens `Glauca´), siperianpihta (Abies Sibirica l. Siberian Fir) , surukuusi (Picea abies f. pendula)


title: Anjan puisto

text: Männyt: Keltamänty (Pinus ponderosa), käärmemänty (Pinus sylvestris f. virgata), pylväsmänty, vanhat sembramännyt (Pinus cembra subsp. sibirica)


title: Anjan puisto

text: Koivut: Kultakoivu (Betula pubescens f. aurea), kyynelkoivu (Betula pendula ’Youngii’), Ollin visakoivu, pirkkalankoivu (Betula pendula f. bircalensis), punalehtikoivu (Betula pubescens f. rubra), pahkavisakoivu, taalainkoivu (Betula pendula Dalecarlica), tunturivisakoivu (Betula pubescens subsp. czerepanovii)


title: Anjan puisto

text: Muita puuerikoisuuksia ovat: korkkipuu (Phellodendron spp.), lamoavat lepät, pylväshaapa (Populus tremula 'Erecta' / pelarasp) , sulkalehtiharmaaleppä (Alnus incana f. laciniata), kartiojalava (Ulmus glabra Exoniensis) ym.


title: Anjan puisto

text: Lähde: Haastattelu Anjan Puisto/Anja Laaksonen, Nettiradio Mikaeli/arkisto


title: Kosmiset etäisyystikapuut

text: Kosmiset etäisyysportaat on yhteisnimitys menetelmille, joilla kosmologiassa määritetään taivaankappaleiden etäisyys havaitsijasta. Suora etäisyyden määritys onnistuu kosmisessa mittakaavassa vain verrattain lähellä oleville kappaleille. Nimitys tulee siitä ettei samoja menetelmiä voida käyttää kaikille etäisyyksille.


title: Kosmiset etäisyystikapuut

text: Etäisyysportaiden pohjalla ovat 'todelliset' etäisyyden mittaukset, joissa etäisyys määritetään suoraan ilman tarvetta tehdä oletuksia kappaleiden fysikaalisista ominaisuuksista. Nämä menetelmät perustuvat geometriaa ja valon tietyssä ajassa kulkemaan matkaan.


title: Kosmiset etäisyystikapuut

text: Ensimmäinen askelma on etäisyys Maasta Aurinkoon, eli Maan kiertoradan säde. Tätä kutsutaan astronomiseksi yksiköksi (AU). Aurinkokunnan sisällä voidaan käyttää vielä tutkaa mutta sen ulkopuolisten kappaleiden määritykseen tarvitaan trigonometriaa ja tarkkaa kulman mittausta samaan tapaan kuin maanmittauksessa.


title: Kosmiset etäisyystikapuut

text: Tärkein Aurinkokunnan ulkopuolisten kohteiden etäisyyden mittaukseen käytetty tapa on parallaksi. Suorilla mittausmenetelmillä päästään vain noin tuhannen parsekin etäisyyksiin. Suuremmilla etäisyyksillä, joudutaan tekemään oletuksia kappaleiden ominaisuuksista. Lähes kaikki nämä etäisyyden määritykset perustuvat nk. standardikynttilöihin.


title: Uggla

text: Uggla () on ruotsalainen Länsi-Götanmaalta peräisin oleva aatelissuku. Suvun juuret juontavat 1600-luvulle asti. Uggla-sukuisia on Ruotsin lisäksi asunut muun muassa Suomessa.


title: Freddy Maertens

text: Freddy Maertens (s. 13. helmikuuta 1952 Nieuwpoort) on belgialainen entinen maantiepyöräilijä, maailmanmestari ja Espanjan ympäriajon voittaja.


title: Freddy Maertens

text: Maertens voitti ammattilaisten maailmanmestaruuden Italian Ostunissa vuonna 1976 ennen italialaisia Francesco Moseria ja Tino Contia. Viisi vuotta myöhemmin hän uusi mestaruutensa Prahassa muiden mitalien mennessä Giuseppe Saronnille ja Bernard Hinault'lle. Maertens oli saanut hopeaa jo vuonna 1973 Felice Gimondin jälkeen.


title: Freddy Maertens

text: Maertens voitti Espanjan ympäriajon vuonna 1977 ottamalla ennätykselliset 13 etappivoittoa. Ranskan ympäriajon pistekilpailun hän voitti vuosina 1976, 1978 ja 1981. Vuonna 1976 hän saavutti ennätystä sivuavat kahdeksan etappivoittoa "Tour de Francessa" ja oli seuraavana vuonna paras seitsemällä etapilla Italian ympäriajossa.


title: Freddy Maertens

text: Maertens saavutti ammattilaisurallaan kaikkiaan 221 voittoa.


title: Mandal

text: Mandal on Norjan eteläisin kaupunki ja Länsi-Agderin läänin toiseksi väkirikkain kunta Skagerrakin rannikolla. Sen naapurikuntia ovat lännessä ja luoteessa Lindesnes, pohjoisessa Marnardal ja idässä Søgne. Tammikuussa 2013 tehdyn väestönlaskennan mukaan Mandalin kunnassa oli 15 237 asukasta.


title: Mandal

text: Kaupungin vaakunaeläimestä, lohesta, kuulu Mandalinjoki (Mandalselva) jakaa keskustan lähes kahtia. Keskustalle, Sørlandetin alueelle tyypilliseen tapaan, ovat tunnusomaista valkoiset puutalot (sørlandshus) ja kapeat kujat. Pitkä kävelykatu pitkin Mandalinjoen reunaa luo kiireetöntä pikkukaupungin tuntua.


title: Mandal

text: Vanhimmat ase- ja esinelöydöt alueelta on ajoitettu noin vuoteen 3000 eaa. Mandal-nimi mainitaan jo 1300-luvun lopulla, jolloin kuningas Eerik Pommerilainen antoi alueelle kauppaoikeudet ns. mandalinloheen. Kaupungin palon yhteydessä tuhoutunut ensimmäinen kivikirkko rakennettiin 1500-luvulla. Täten Mandal on Sørlandetin vanhimpia asutuskeskuksia. Kunnallinen itsehallinto alkoi vuonna 1837 ja Mandal sai kaupunkistatuksen 1921.


title: Mandal

text: Toisen maailmansodan aikana alueelle oli sijoitettuna 2000 saksalaista sotilasta, joiden jäljiltä bunkkerit, juoksuhaudat ja parakkien jäännökset ovat edelleen nähtävillä., .


title: Mandal

text:
Norjan valtion karttalaitoksen mukaan Norjan mannermaan eteläisin piste siirtyi kesällä 2007 kunnan alueelle "Odden"iin (), koska Lindesnesissä aiemmin sijainneesta majakkaniemestä tuli Spangereidin kanavan avaamisen jälkeen saari. Helmikuussa 2008 Norjan karttalaitos kuitenkin pyörsi päätöksensä, jolloin Norjan mannermaan eteläisimmän pisteen todettiin kuitenkin sijaitsevan Lindesnesin majakalla, kanavasta huolimatta.
Mandalin empiretyylinen kirkko vuodelta 1810 on Norjan suurin puukirkko.


title: Mandal

text: Mandalin jalkapalloseura, Mandalskameratene, pelaa Norjan toiseksi ylimmällä sarjatasolla (Adecco-liigassa). Paikkakunnalla toimii myös Mandalin golfkerho.


title: Tracy Chevalier

text: Tracy Chevalier (s. 1962) on yhdysvaltalainen kirjailija, joka tunnetaan erityisesti kirjastaan "Tyttö ja helmikorvakoru". Kirjasta on tehty myös samanniminen elokuva.


title: Tracy Chevalier

text: Chevalier on syntynyt ja elänyt lapsuutensa Yhdysvaltojen pääkaupungissa Washingtonissa. Nykyään hän asuu perheineen Lontoossa, Yhdistyneessä kuningaskunnassa. Ennen kirjailijaksi ryhtymistään hän toimi useita vuosia tietokirjatoimittajana. Chevalier on kirjoittanut historiasta ja taiteesta myös romaaneissaan "Neito ja yksisarvinen" ja "Pudonneet enkelit".


title: Samarkandin amuletti

text: Samarkandin amuletti () on Jonathan Stroudin kirjoittaman Bartimeus-fantasiatrilogian vuonna 2003 ilmestynyt ensimmäinen osa. Seuraavat osat ovat nimeltään "Golemin silmä" ja "Ptolemaioksen portti".


title: Samarkandin amuletti

text: Suomeksi kirja ilmestyi vuonna 2004 Tammen kustantamana. Kirjan on suomentanut Mika Kivimäki. Koko trilogia sai Mythopoeic-nuortenkirjapalkinnon vuonna 2006.


title: Samarkandin amuletti

text: Kirjasta on suunniteltu elokuvaa. Tuotantoyhtiö Miramax rahoittaa sen, ohjaaja on John Madden, ja käsikirjoituksen tekee Hossein Amini."Samarkandin amuletissa" Nathaniel haluaa kostaa Simon Lovelacelle, toiselle maagikolle, joka on loukannut Nathanielia hänen mestarinsa talossa. Nathaniel on vasta 12-vuotias, mutta silti hyvin kunnianhimoinen. Hän manaa paikalle yli 5 000 vuotta vanhan Bartimeus-dzinnin. Nathaniel käskee tämän varastaa Samarkandin amuletin, joka on hyvin voimakas taikakalu. Sekalaisten sattumusten kautta Nathaniel pelastaa pääministerin ja koko hallituksen Samarkandin amuletin avulla.


title: Golemin silmä

text: Golemin silmä ("The Golem's Eye") on Jonathan Stroudin kirjoittama "Bartimeus"-fantasiatrilogian toinen osa. Sarjan ensimmäinen osa on Samarkandin amuletti ja viimeinen osa Ptolemaioksen portti. Bartimeus-trilogia oli "Mythopoeic"-palkintoehdokkaana vuonna 2006.


title: Golemin silmä

text: Tammen kustantaman kirjan on suomentanut Mika Kivimäki. Sen kannen on tehnyt Laura Lyytinen.


title: Golemin silmä

text: "Golemin silmässä" Nathaniel on 14-vuotias ja töissä valtiossa uuden kylmäkiskoisen mestarinsa Jessica Whitvellin alaisena. Nathanielin tehtäväksi on annettu paljastaa vastarintaliike, joka vastustaa maagikoiden valtaa. Vastarintaliike varastaa maagikoiden esineitä, esimerkiksi elementaalipalloja, ja sitten käyttävät niitä maagikoita vastaan. Kun suuri turistikatu tuhotaan salaperäisesti, Nathaniel saa siitä syyt niskoilleen, sillä kaikki uskovat tuhoamisen olevan vastarintaliikkeen tekosia. Niinpä Nathaniel joutuu kustsumaan uudestaan Bartimeuksen, 5000 vuotta vanhan džinnin avukseen. Kun vastarintaliike hyökkää vanhan Ison-Britannian hallitsijan hautaan, tilanne riistäytyy käsistä. Tällä välin Nathaniel ja Bartimeus ovat Prahassa, kaikien magian syntymäpaikassa, joka on menettänyt ajan myötä loistonsa, etsimässä outoa syyllistä turistikadun tuhoon, sillä tämä sama henkilö joka aiheutti tuhon, koetti tappaa Bartimeuksen suuressa museossa. Siellä he saavat selville että tuhoaja on golem, jättimäinen joensavesta tehty otus, jota ohjaa maagikko suuren silmän kautta. Niinpä he jälleen kerran sekalaisten sattumusten kautta pelastavat Lontoon ja paljastavat golemin luojan.


title: Libertad (albumi)

text: Libertad on yhdysvaltalaisen hard rock -yhtye Velvet Revolverin vuonna 2007 julkaisema albumi. Albumin esikoissinglestä ”She Builds Quick Machines” kuvattiin musiikkivideo.


title: Libertad (albumi)

text: Albumi nousi Yhdysvalloissa Billboard 200 -listan viidennelle sijalle. Suomessa se debytoi virallisen albumilistan neljännellä sijalla, ja pysyi listalla yhteensä viisi viikkoa.


title: M/S Astrea

text: M/S Astrea () on norjalaisen Finland RoRo KS:n omistama ro-ro-rahtialus. Alus on rakennettu vuonna 1991 Kragerøssa, Norjassa. Kuollutta painoa "Astrealla" on 6 672 tonnia ja jääluokitus on 1A eli Astrea pystyy useimmissa jääolosuhteissa kulkemaan yksin. Alus on rekisteröity Norjan lipun alle ja sen kotisatama on maan pääkaupunki Oslo. Nykyään norjalainen Sea-Cargo Skips AS liikennöi Astrealla, reitillä Bergen–Håvik–Tanager–Immingham.


title: M/S Astrea

text: 7. heinäkuuta 1990 alus laskettiin vesille. 14. tammikuuta 1991 alus luovutettiin Finncarriersin omistukseen, joka rekisteröi sen Suomen lipun alle. Kotisatamaksi tuli Helsinki. Tämän jälkeen Astrea siirtyi reitille Suomi–Iso-Britannia–Espanja. Tammikuussa 2001 alus rekisteröitiin Finnlinesin omistukseen.


title: M/S Astrea

text: Nykyisen omistajan, norjalaisen Finland RoRo KS:än haltuun Astrea päätyi 19. marraskuuta 2003. Uusi omistaja siirsi aluksen Norjan lipun alle ja vuokrasi aluksen Finnlinesille. Syyskuussa 2006 Tanskan puolustusministeriö vuokrasi aluksen ja teki sillä yhden matkan Itämeren ja Lähi-idän välillä. Tammikuussa 2007 norjalainen Sea-Cargo Skips AS vuokrasi aluksen ja aloitti liikennöinnin sillä reitillä Bergen–Håvik–Tanager–Immingham.


title: Haikai

text: Haikai eli haikai no renga on japanilainen ketjurunouden muoto. Se kehittyi Heian-kaudella syntyneestä renga-runouden "mushin" -suuntauksesta. Haikai-runous on edeltäjäänsä rengaa leikkisämpää ja keveämpää. Renga-runouden valtakauden aikana haika ei saavuttanut suurta arvostusta. Ensimmäisiä varsinaisia Haikai-koulukuntia olivat "Matsunaga Teitokun" perustama "Teimon-koulu" ja "Nishiyama Sōinin" "Danrin-koulu".


title: Haikai

text: Haikai-runous uudistui 1680-luvulla kun Matsuo Bashō kehitti siitä sisällöltään syvällisempää ja vakavammin otettavaa. Bashō perusti myös oman koulukuntansa ja oli aikanaan yksi merkittävimmistä haikai-runoilijoista. Hänen jälkeensä haikai teki tilaa maekuzuke-runoudelle ja alkoi elpyä vasta 1770-luvulla, jolloin haikaita harjoittivat muun muassa Yosa Buson ja myöhemmin Kobayashi Issa.


title: Jeff Bennett

text: Jeffrey Glenn ”Jeff” Bennett (s. 2. lokakuuta 1962 Houston, Texas, Yhdysvallat) on yhdysvaltalainen Annie- ja Emmy palkittu ääninäyttelijä. Hän sai 1990-luvulla Johnny Bravon roolista Annie-ehdokkuuden vuosina 1995 ja 1997.


title: Jeff Bennett

text: Bennett syntyi Houstonissa, Texasissa vuonna 1962. Valmistuttuaan high schoolista hän opiskeli teatteria Texasin kristillisessä yliopistossa Fort Worthissa. Valmistumisensa jälkeen Bennett palasi takaisin Houstoniin, jossa hän esiintyi Alley teatterissa 1980-luvun puolessa välissä. Bennett lopulta muutti 1980-luvun lopulla Los Angelesiin, jossa hän päätyi ääninäyttelijäksi. Bennett oli jo yliopistoaikanaan imitaattori ja koomikko.


title: Jeff Bennett

text: Bennett asuu Los Angelesissa vaimonsa ja tyttärensä kanssa.


title: Jeff Bennett

text: Bennett pyrki aluksi television ja elokuvien pariin. Huomattuaan sen olleen liian hankalaa Bennett onnistui tutustumaan henkilöihin, jotka auttoivat häntä pääsemään ääninäyttelemisen pariin. Luotuaan ääninauhan äänistään ääninäyttelijöiden agentti Linda Bearman otti Bennettin asiakkaakseen, jonka kautta hän alkoi saamaan koe-esiintymisiä eri projekteihin. Hän aloitti ääninäyttelemisen mainosten parissa 1980-luvun lopulla muutettuaan Los Angelesiin, jolloin hän imitoi useita animaatiohahmoja mainoksiin, kuten Kippari-Kallea, Kukko Koppavaa, Lurppaa ja Viiksi-Vallua.


title: Jeff Bennett

text: Sittemmin vuodesta 1991 lähtien Bennett on tehnyt äänirooleja animaatioihin mainosjuontojen ohella. Hän teki ensimmäisen ääniroolinsa "The Legend of Prince Valiant" -animaatiosarjassa vuonna 1991, jossa Bennett esitti Lordi Maldonia. Samaan aikaan Bennett oli mukana pääosassa Corey Burtonin esittämässä "James Bond Juniorissa" IQ:n äänenä. Tuolloin Bennett kävi Bob Bergenin pitämillä ääninäyttelemisen kursseilla. Vuotta myöhemmin Bennett jatkoi pääosien esittämistä muun muassa "Wild West C.O.W.-Boys of Moo Mesassa" (1992–1994) ja "Maa aikojen alussa 2" (1992). Näiden myötä hän sai lisää töitä Warner Bros. Animationin tuottamista animaatiosarjoista, kuten "Tiny Toons" (1992), jossa Bennett imitoi Kevin Costneria, "Batman" (1992–1993), "Animaaniset" (1993–1996) ja "Bittipää" (1995–1996), josta hän tuli tunnetuksi vuonna 1995 Candle Jackin roolista hahmon nimikkojaksossa.


title: Jeff Bennett

text: Ennen sitä Bennett työskenteli myös samaan aikaan Walt Disney Television Animationin tuottamissa animaatioissa, joista ensimmäinen sarja oli "Pieni merenneito", johon hän teki kaksi vierasesiintymistä prinssi Ericinä vuosina 1992 ja 1994. Pian Bennett sai uransa ensimmäisen merkittävän roolin Annie-palkitusta animaatiosarjasta "Gargoyles" vuonna 1994. Hän toimi sarjan aikana pääasiassa Brooklynin äänenä ja teki muita sivurooleja läpi sarjan aina vuoteen 1997 asti. Samaan aikaan Bennett oli mukana "Prätkähiirissä" pääasiassa Ylipäällikkö Camembertin roolissa vuosien 1993–1996 aikana, sekä "Aladin"-animaatiosarjassa Amin Dimoolan roolissa vuonna 1994. Vuotta myöhemmin hän oli Hanna-Barberan kehittämässä ja tuottamassa "What a Cartoon Show" -ohjelmassa esitetyssä lyhytanimaatiossa Johnny Bravon roolissa vuonna 1995. Animaatio menestyi varsin hyvin ja se huomioitiin kahdella Annie-ehdokkuudella parhaasta lyhytanimaatiosta, sekä ääninäyttelemisestä Bennettin kohdalla. Roolista tuli erityisesti hänen tunnetuin rooli vuonna 1997, kun Johnny Bravo päätyi animaatiosarjaksi. Myös vuonna 1997 Jeff Bennett teki pienen ääniroolin suurta suosiota saavuttaneessa -videopelissä erään varasliigan johtajana. Samaan aikaan Bennett oli muun muassa neljä kertaa Emmy-ehdokkuudella huomioidussa "Dexterin laboratoriossa" -sarjan päähahmon Dexterin isän roolissa vuosien 1996–2003 aikana. Sarja oli Johnny Bravon tapaan What a Cartoon Show’ssa vuonna 1995 lyhytanimaationa, jolloin se palkittiin Anniella parhaana lyhytanimaationa. Bennett kuitenkin tuli mukaan varsinaiseen sarjaan. Näiden lisäksi hän oli myös mukana kolmannessa Cartoon Network Studiosin tuottamassa menestyneessä piirrossarjassa "Tehotytöt". Bennett ei kuitenkaan toiminut edellisten sarjojen tavoin pääroolissa, mutta oli säännöllinen vierasesiintyjä ollessaan "Tehotyttöjen" vihollisryhmän Kalmankoplan jäsenistä Ässän, Pömpelin ja Nökön ääninä. Hän on myös ollut mukana "Maa aikojen alussa" -elokuvasarjassa Petrin äänenä "Maa aikojen alussa 2" lähtien aina "Maa aikojen alussa 14" asti.


title: Jeff Bennett

text: Oltuaan varsin menestyksekäs ääninäyttelijä koko 1990-luvun hänen roolinsa vain lisääntyivät entisestään erityisesti Disneyn tuottamien piirrettyjen parissa. Bennett oli muun muassa Ben Affleckin ja Mark Hamillin tähdittämässä animaatioelokuvassa "Joosef – unten kuningas" (2000) ja esiintyi animaatiosarjoissa "Mikin klubi" (2001–2002), Disneyn Tarzanin legenda (2001–2003), jossa hän toimi Professori Porterin äänenä, sekä suositussa "Kim Possiblessa" (2002–2007). Bennett oli myös varsin merkittävässä roolissa "Jake Long – amerikkalaisessa lohikäärmeessä" toimiessaan sarjan päähahmon Jake Longin päävihollisen Huntsmanin, sekä Jaken isän ääninä. Vuoteen 2005 mennessä hän oli ollut 2000-luvulla noin kymmenessä Disneyn piirretyissäsarjoissa. Samalla Bennett teki pieniä rooleja Disneyn animaatioelokuviin, kuten "Viidakkokirja 2", "", "Leijonakuningas 3 – Hakuna Matata" ja "Mulan II".


title: Jeff Bennett

text: Hän teki Disneyn ohella äänirooleja myös Warnerille ja Cartoon Networkille, joista Cartoon Networkilta tarjoutui enemmän isompia rooleja kuin Warner Brosilta. Warnerilla Bennett pääsi mukaan Scooby-Doon animaatioihin, joita on tuotettu jo vuodesta 1969 lähtien. Hän oli mukana elokuvissa "Scooby-Doo and the Alien Invaders" (2000), "Scooby-Doo ja vampyyri" (2003), "Scooby Doo ja Loch Nessin hirviö" (2004), sekä "Chill Out, Scooby-Doo!" (2007). Lisäksi Bennett teki vierasesiintymisiä "What’s New, Scooby-Doo?" sarjaan vuosien 2003–2005 aikana, sekä oli mukana pääosassa viimeisimmässä Scooby-Doo-sarjassa "Shaggy & Scooby-Doo Get a Clue!" (2006–2008). Warnerilla hän oli mukana "Duck Dodgersissa", "Teen Titansissa", "Loonatics Unleashedissa", sekä "Batmanissa", jossa Bennett oli 1990-luvun Batman-animaatiosarjan tavoin robotin roolissa. Tuolloin hän toimi H.A.R.D.A.C.-nimisen robotin äänenä, kun taas The Batmanissa Bennett toimi D.A.V.E:n äänenä, sekä kahden muun rikollisen Ragdollin ja Killer Mothin ääninä. Xiaolin Showdownissa Bennett sai ensi kerran pääroolin Warnerin tuotannossa. Warnerilta tarjoutui myös kaksi merkittävää roolia, kun vuonna 2002 hän ääninäytteli elokuvassa "" Tom-kissaa ja sai roolistaan DVD Premiere -ehdokkuuden vuonna 2003. Samana vuonna ilmestyi näytelmäelokuva "", jossa Bennett toimi Viiksi-Vallun, Kukko Koppavan ja Nasty Canastan ääninä. Hän sai kuitenkin kritiikkiä Viiksi-Vallun roolista, kun taas Kukko Koppavan suorituksesta Bennett sai paremmat arviot.


title: Jeff Bennett

text: Cartoon Networkilla hän sai isompia rooleja ja usein Bennettin vierasesiintymiset olivat pidempiaikaisia, kuten "issa", jossa hänen pääroolinsa oli lähinnä Mr. Boss muiden sivuroolien ohella, kuten Numero 4:n isän rooli. Bennettillä oli sivurooleja myös Megas XLR:ssä ja kolme kertaa Emmy-palkitussa "Foster's Home for Imaginary Friendsissä". Vuonna 2005 animaatiosarja "Camp Lazlon" myötä hänen roolinsa intialaisena norsuna nimeltä Raj nousi Bennettin uran merkittävien roolien listalle huolimatta siitä, ettei hän saanut minkäänlaista ehdokkuutta roolista. Sitä vastoin itse sarja palkittiin vuonna 2007 Emmylla parhaana animaatiosarjana. Sarjassa oli mukana Tom Kenny, jonka kanssa Bennett työskenteli uransa alkuvaiheessa muun muassa Johnny Bravossa ja "Tehotytöissä". "Camp Lazlo" päättyi keväällä 2008. "Class of 3000" oli lyhytkestoinen animaatiosarja, mikä kuitenkin palkittiin Emmyllä vuonna 2007. Sarjassa hän toimi espanjalaisaksentilla puhuvan rehtori Lunan äänenä. Useiden sarjojen päättyessä vuonna 2007 Bennettille tarjoutui tilaisuus koe-esiintyä juuri ennen sarjojen päättymistä muun muassa "en", jota esitetään edelleen Cartoon Networkilla. Hän esiintyi kuitenkin vain ensimmäisen kauden ensimmäisissä jaksoissa.


title: Jeff Bennett

text: Sen sijaan epäselvien julkaisupäivien myötä joulukuussa 2007 julkaistu "" antoi Bennettille tilaisuuden olla osana 1980-luvulla Yhdysvalloissa suosioon nousseessa"Transformers"-universumissa. Uuden sarjan tuotti Cartoon Network Studios, jossa hänellä on ollut useita rooleja. Pääasiassa Bennett on ollut moottoripyöräksi muuntautuvan ninjarobotin Prowlin, sekä säännöllisesti vierailevan poliisin kapteeni Fanzonen äänenä. Lisäksi hän on Ultra Magnusin roolissa muiden sivuhahmojen ohella. "Transformers: Animatedissa" Bennett on työskennellyt muutamien tuttujen ääninäyttelijöiden kanssa, kuten Corey Burtonin, Tara Strongin ja Tom Kennyn kanssa, jotka olivat usein samoissa animaatioissa uransa alkuvaiheessa, sekä viimeksi 1990-luvulla "Gargoylesissa" Bill Fagerbakken kanssa. Vuonna 2008 ilmestyneessä "Hämmästyttävässä Hämähäkkimiehessä" Bennett on Tärisyttäjän äänenä ja esiintyi sarjan ensimmäisellä tuotantokaudella yhteensä kolme kertaa. Edellisen kerran saman hahmon äänenä animaatiossa toimi Jim Cummings suositussa 1990-luvun "Hämähäkkimies"-sarjassa.


title: Jeff Bennett

text: Vuonna 2009 Bennett toimi "issa" sarjakuvarikollisen Jokerin roolissa, jota hänelle oli ehdotettu edelliseen Batmanin animaatiosarjaan "Batmaniin" vuonna 2004. Tuolloin Bennett kertoi olleensa ylityöllistetty ettei voinut koe-esiintyä roolia varten, jolloin rooli meni Kevin Michael Richardson.


title: Jeff Bennett

text: Bennett aloitti uuden vuosikymmenen esiintymällä muun muassa "Scooby-Doo! Mystery Incorporated" ja "The Looney Tunes Show" -sarjoissa sivurooleissa. Hän teki myös pieniä rooleja elokuviin "" ja "", jossa hän toimi Alfred Pennyworthin äänenä. Bennett oli myös Azmuthin roolissa "issa", sekä Red Tornadon roolissa "Young Justicessa". Bennett uusi myös Johnny Bravon roolinsa televisioelokuvassa "Johnny Bravo Goes to Bollywood" vuonna 2011. Samana vuonna hänellä oli sivurooli elokuvassa "Scooby Doo! Music of the Vampire". Bennett palkittiin vuonna 2012 Annie-palkinnolla Kowalskin roolista animaatiosarjassa "Madagascarin pingviinit". Se oli samalla hänen ensimmäinen palkintonsa ääninäyttelijänä.


title: Manuel Urrutia Lleó

text: Manuel Urrutia Lleó (8. joulukuuta 1901 Yaguajay, Las Villas – 5. heinäkuuta 1981 New York, Yhdysvallat) oli kuubalainen lakimies ja poliitikko. Urrutia vastusti aktiivisesti Gerardo Machadon hallintoa ja Fulgencio Batistan toista presidenttikautta 1950-luvulla. Hänet nimitettiin Kuuban vallankumouksen jälkeen Kuuban väliaikaisen vallankumoushallituksen presidentiksi 1959. Vain puoli vuotta myöhemmin Urrutia erosi tehtävästään ja emigroitui Yhdysvaltoihin, koska hän joutui erimielisyyksiin vallankumousarmeijan ylipäällikön Fidel Castron kanssa Kuuban tulevasta linjasta.


title: Manuel Urrutia Lleó

text: Urrutia oli näkyvä hahmo Batistan hallintoa vastustavan kansalaisliikkeen parissa ja hän oli 26. heinäkuuta -liikkeen yleisesti hyväksymä ehdokas tulevaksi presidentiksi jo huhtikuussa 1958. Vuonna 1957 Urrutia oli toiminut tuomarina oikeudenkäynnissä, jossa liikkeen edustajia syytettiin hallituksenvastaisesta toiminnasta, mutta antoi päätöksen, että vastaajat olivat toimineet kansalaisoikeuksiensa puitteissa. Vuotta myöhemmin Urrutia vieraili Yhdysvalloissa hakemassa tukea Kuuban vallankumoukselle, minkä ansiosta Yhdysvallat keskeytti asetoimitukset Batistan hallinnolle. Urrutiaa pidettiin liberaalina vallankumouksellisena vielä tässä vaiheessa hyvänä valintana presidentin virkaan Yhdysvaltojen suhteita silmällä pitäen.


title: Manuel Urrutia Lleó

text: Kuuban vallankumous saavutti voiton 1. tammikuuta 1959, jolloin Urrutia palasi maanpaosta Venezuelasta ja asettui presidentin palatsiin (nykyään vallankumousmuseo). Urrutian vallankumoushallitus koostui pääosin kuubalaisista veteraanipoliitikoista ja liberaaleista, kuten José Miró Cardona, josta tuli pääministeri.


title: Manuel Urrutia Lleó

text: Päästyään valtaan Urrutia ensi töikseen sulki maan ilotalot, kasinot ja lopetti kansallisen loton, koska hänen mielestään nämä elementit olivat syynä Kuubassa rehottaneeseen korruptioon. Nämä toimenpiteet aiheuttivat välittömästi vastalauseiden myrskyn Kuuban ammattiliitoilta ja työläisiltä. Castro, joka oli asevoimien komentaja tähän aikaan, puuttui tapahtumien kulkuun kumoamalla lain väliaikaisesti, kunnes korvaavat työpaikat olisi luotu irtisanotuille ja työttömiksi joutuneille.


title: Manuel Urrutia Lleó

text: Castron vaatimukset valtion virkamiesten palkkojen alentamisesta aiheutti sekin ristiriitoja, sillä Urrutian oma palkka, jonka hän oli perinyt Batistalta, putosi radikaalisti. Helmikuussa Castrosta tuli pääministeri Mirón jätettyä yllättäen eronpyyntönsä. Castron asema vahvistui ja Urrutiasta tuli yhä enemmän keulakuva vailla todellista mahdollisuutta vaikuttaa. Vaikka Urrutia oli syrjässä lainsäädäntötoimista, muut ratkaisemattomat kiistat jatkuivat. Urrutian vaatimus vapaiden vaalien pitämisestä ei saanut Castrolta tukea, sillä Castron mielestä vaalit siinä vaiheessa saisivat Kuuban kehityksen kääntymään takaisin kohti vanhoja poliittisia kiistoja ja lehmänkauppoja, jotka olivat olleet ominaisia Batistan ajalle.


title: Manuel Urrutia Lleó

text: Urrutiaa syytettiin seuraavaksi "Avance"-sanomalehden palstoilla luksushuvilan hankkimisesta, mikä nähtiin vallankumouksen pettämisenä ja kohtasi suurta vastustusta kansan taholta. Urrutia kiisti syytökset ja haastoi sanomalehden oikeuteen. Jupakka aiheutti lisää närää hallituksen jäsenten keskuudessa, vaikka Urrutia antoikin lausunnon, että "hänellä ei ollut mitään erimielisyyksiä Fidel Castron kanssa". Urrutia yritti etäännyttää hallintoa, ja Fidel Castroa, kommunistisen puolueen vaikutusvallasta ja arvosteli kommunisteja julkisesti. Castro ei ollut vielä julkisesti ilmaissut kantaansa marxismiin, mutta Urrutia oli ollut vannoutunut antikommunisti Batistan hallinnon ajoista lähtien, koska kommunistinen puolue oli kieltäytynyt tukemasta Batistan vastaista kansanliikettä. Hän sanoi eräässä haastattelussa: "Jos Kuuban kansa olisi noudattanut kommunistien kehotuksia meillä olisi vielä vaivoinamme Batista... ja kaikki ne muut sotarikolliset, jotka ovat nyt joutuneet pakosalle".


title: Manuel Urrutia Lleó

text: 17. heinäkuuta 1959 Conrado Bécquer, sokerityöläisten liiton johtaja, vaati Urrutiaa eroamaan. Fidel Castro, joka oli nyt pääministeri Mirón erottua, erosi itsekin protestina, mutta myöhemmin samana päivänä piti puheen televisiossa, jossa laajoin sanankääntein suomi Urrutiaa väittäen, että tämä hankaloitti hallituksen työtä ja että Urrutian "antikommunistinen kiihkoilu" aiheutti haitallisia sivuvaikutuksia. Castron syytökset saivat vastakaikua laajoilta kansanosilta, jotka kokoontuivat presidentinpalatsin edustalle vaatimaan Urrutian eroa, mikä tapahtuikin saman tien. 23. heinäkuuta Castro otti virkansa pääministerinä takaisin ja nimitti Osvaldo Dorticós Torradon uudeksi presidentiksi eronneen Urrutian tilalle.


title: Manuel Urrutia Lleó

text: Jätettyään virkansa Urrutia haki turvapaikkaa Venezuelan suurlähetystöstä ja jatkoi sieltä Yhdysvaltoihin Queensiin New Yorkiin. Yhdysvalloissa hän toimi espanjan kielen opettajana kuolemaansa 1981 saakka.


title: Loviisan rauhanfoorumi

text:
Loviisan Rauhanfoorumi on vuosittain järjestettävä kesätapahtuma Loviisassa. Perinteisesti siihen kuuluu rauhan- ja turvallisuuskysymyksiä käsittelevä seminaari, toritapahtuma, rauhanmessu, konsertteja, taidenäyttelyitä, kirkkokonsertteja sekä Hiroshima -päivänä järjestettävä rauhankulkue Laivasillalta uimarannalle. Rauhanfoorumia on järjestetty vuodesta 1987 alkaen. Seminaarin aiheina on viime vuosina olleet mm. koti- ja kouluväkivalta, Lähi-itä ja arabikevät. Vuonna 2012 teemana oli Mahatma Gandhi ja väkivallattomuus. Foorumin teemasta päättää kerran vuodessa kokoontuva Loviisan rauhanfoorumin neuvottelukunta, jonka puheenjohtajana toimii suurlähettiläs Ilari Rantakari. Käytännön järjestelyistä vastaa pääsihteeri, jona vuoteen 2007 asti toimi kirkkoherra Veli-Matti Hynninen ja vuoteen 2016 asti FM Timo Virtala. Nykyisenä pääsihteerinä toimii KM Leena Viikari. Tapahtuman suojelijana toimii tasavallan presidentti Tarja Halonen.
Vuodesta 2007 Suomen Kristillinen Rauhanliike on ottanut vastuun rauhanfoorumin järjestämistä.


title: Marina Bay Street Circuit

text: Marina Bay Street Circuit on katurata Downtown Coressa Singaporesa.


title: Marina Bay Street Circuit

text: Marina Bay Street Circuit on pituudeltaan 5,063 kilometriä ja sen on suunnitellut saksalainen arkkitehti Hermann Tilke. Katsomoihin mahtuu yli 80 000 ihmistä seuraamaan kilpailua. Rata sijaitsee satama-alueella (Marina Bay), samoin kuin Valencian ja Monacon katuradat.


title: Marina Bay Street Circuit

text: Vuodesta 2008 alkaen radalla on ajettu Singaporen Grand Prix, joka oli historian ensimmäinen Formula 1 -iltakilpailu. Iltakilpailu oli ollut jo jonkin aikaa Formula 1 -sarjan kaupalliset oikeudet omistavan Bernie Ecclestonen unelmana. Myös Singaporen GP:n aika-ajo ajetaan pimeällä keinovalaistuksessa.


title: Marina Bay Street Circuit

text: Marina Bay Street Circuit on samantyyppinen kuin Monacon ja Valencian katuradat. Radan varikkoalue ja lähtösuora on Republic Boulevard -kadun ja Marina Bayn välissä. Lähtösuoralta rata kääntyy Republic Boulevardille ja jatkuu varikkoalueen vierestä kääntyen oikealle Raffles Boulevardille. Yli 70 prosenttia radasta rakennettiin Singaporen katuverkostoa hyödyntäen.


title: Marina Bay Street Circuit

text: Rata kääntyy Raffles Boulevard -suoran jälkeen vasemmalle ja jatkuu Nicoll Highwaytä, Stamford Roadia, St. Andrew’s Roadia, Connaught Drivea, Fullerton Roadilla olevaa Anderson Bridge -siltaa Esplanade Drivelle. Radan loppuosa kulkee Raffles Avenueta pääsuoralle koukaten rannan kautta Float@Marina Bayn kohdalla.


title: Marina Bay Street Circuit

text: Rataprofiili julkistettiin samana päivänä kuin ilmoitus kilpailun järjestämisestä Singaporessa kaudesta 2008 alkaen, joskin sitä on sen jälkeen hieman muokattu.


title: Marina Bay Street Circuit

text: Marina Bay Street Circuitia on uudistettu vuoden 2013 kilpailua varten, jolloin mutka 10 eli "Singapore Sling" -šikaani oikaistiin yhdeksi vasemmalle kääntyväksi mutkaksi.


title: Marina Bay Street Circuit

text: Vuoden 2015 kilpailua varten mutkia 11–13 uusittiin ohittamisen helpottamiseksi. Vuoden 2018 kilpailua varten mutkien 16–17 profiilia uusittiin hieman.


title: Marina Bay Street Circuit

text: Kilpailun järjestäjät ovat ilmaisseet halunsa uudistaa rataprofiilia. Syy tähän on, että nykyinen rata on pitkä ja hidas, sillä tähän mennessä ajetut kilpailut ovat venyneet kaksituntisiksi. Rataa on tarkoitus muokata War Memorial -alueella, jossa rata kiertäisi kyseisen alueen, eikä menisi sen läpi (mutkat 7–9) sekä satama-alueella (mutkat 16–21).


title: Marina Bay Street Circuit

text: Radalla käytetään lippumerkkien lisäksi valopaneeleja, joilla viestitään kuljettajille heilutettavan lipun väri. Kyseinen tapa levisi myöhemmin myös muille radoille.


title: Marina Bay Street Circuit

text: Radan valaistuksesta on vastuussa italialainen Valerio Maioli. Radan viereen on asennettu yhteensä 240 teräspilaria 32 metrin välein, jotka kannattelevat 10 metrin korkeudessa olevia alumiinirakenteisia pilareita. Pilareihin on asennettu yhteensä 1 485 kappaletta 2 000 watin ja 220 000 luumenin lamppua, jotka tuottavat neljä kertaa voimakkaamman valaistuksen, kuin millä tahansa stadionilla. Lamppujen toiminta on taattu 12 generaattorilla, joissa kaikissa on oma varageneraattorinsa.


title: Marina Bay Street Circuit

text: Radan valaistuksen vuoksi kuljettajat joutuvat käyttämään erikoisvalmisteisia visiirejä.


title: Marina Bay Street Circuit

text: Vuonna 2008 radalla ajettu kilpailu tuotti järjestäjien mukaan voittoa kaikkiaan 87 miljoonaa euroa ja lisääntynyt turismi tuotti Singaporelle 52 miljoonaa euroa.


title: Marina Bay Street Circuit

text: Radan pääsponsorina on toiminut singaporelainen telekommunikaatioalan yritys SingTel ja vuodesta 2014 alkaen singaporelainen lentoyhtiö Singapore Airlines.


title: Marina Bay Street Circuit

text: Radalle on rakennettu noin 16 miljoonaa euroa maksaneet varikkopilttuut.


title: Unkarin Grand Prix 1993

text: Unkarin Grand Prix 1993 oli Formula 1 -sarjan historian 543. osakilpailu. Se ajettiin 15. elokuuta Hungaroringilla. Paalupaikan otti urallaan 30. kerran Alain Prost


title: Unkarin Grand Prix 1993

text: Kilpailun voittoon ajoi ensimmäistä kertaa urallaan Williams-kuljettaja Damon Hill. Riccardo Patrese ajoi toiseksi ja Gerhard Berger kolmanneksi.


title: Helene Hanfstaengl

text: Helene tai Helen Hanfstaengl (o.s. "Niemeyer") (k. 1973) oli kansallissosialistien tukijan ja Adolf Hitlerin ystävän Ernst Hanfstaenglin vaimo, juuriltaan saksalais-amerikkalainen, kuten Hanfstaenglkin.


title: Helene Hanfstaengl

text: Helene Niemayer meni naimisiin Ernst Hanfstaenglin kanssa 11. helmikuuta 1920. Aviomies Ernst oli saksalaissyntyinen Harvardin käynyt kustantajasuvun poika, ja pariskunta muutti Saksaan 1921. Ernst tutustui pian Adolf Hitleriin, ja hänestä tuli tämän ystävä ja avustaja. Natsien ensimmäinen äänenkannattaja, sanomalehti Völkischer Beobachter, ostettiin Ernstin antamilla rahoilla. Ernst ja Helene järjestivät myös kutsuja, joilla Hitler saattoi tutustua vauraampien yläluokkien jäseniin.


title: Helene Hanfstaengl

text: Kertomansa mukaan Helene pelasti Hitlerin hengen tämän paettua Hanfstaenglien huvilaan epäonnistuneen oluttupavallankaappausyrityksen jälkeen. Hitler oli loukkaantunut poliisin avattua tulen natsien mielenosoituskulkuetta vastaan ja aikoi Helenen mukaan ampua itsensä. Helene otti kuitenkin ilman suurta vastarintaa aseen pois Hitlerin kädestä.


title: Helene Hanfstaengl

text: Myöhemmin Hitler rupesi nälkälakkoon istuessaan Landsbergin vankilassa vallankaappausyrityksestä tuomittuna. Ernstin kehotuksesta Helene vei Hitlerille leivoksia ja kehotti tätä syömään vedoten muun muassa siihen että Saksan kansa tarvitsi Hitleriä pelastajakseen. Hitler lopetti nälkälakon, mutta kunnian tästä ovat ottaneet myös monet muut natsit ja natsien kannattajat.


title: Helene Hanfstaengl

text: Natsien tultua valtaan Ernst joutui pian Hitlerin epäsuosioon arvosteltuaan Joseph Goebbelsia. Ernst ja Helene erosivat 1936, ja Ernst pakeni Saksasta maaliskuussa 1937. Helene toimi aluksi natsien palveluksessa, mutta pakeni itsekin Saksasta ennen toisen maailmansodan alkua.


title: Helene Hanfstaengl

text: Hanfstaenglit saivat kaksi lasta, pojan Egonin (s. 1921) ja tyttären Herthan (1924–1929), joista tytär menehtyi sairauteen lapsena. Poika, Egon Hanfstaengl, palveli toisen maailmansodan aikana Yhdysvaltain armeijassa ja osallistui Tyynenmeren taisteluihin.


title: Helene Hanfstaengl

text: Hanfstaenglit erosivat 1936.


title: Kovapuu

text: Kovapuu on lajittelemattomasta trooppisesta lehtipuutavarasta käytetty termi. Kovapuuksi nimitettyjä puulajeja käytetään erityisesti ulkokalusteissa. Termi on harhaanjohtava, ja niin on sen esikuvakin englannin kielen sana "hardwood", joka tarkoittaa lehtipuuta yleensä.


title: Kovapuu

text: Termiä käytetään myös muodossa kovapuulattia, joka tarkoittaa tavanomaista ohuempaa parkettilattiaa, jossa puu on muutaman millimetrin viiluna hdf-rungon pinnalla. Kovapuulattian puulaji voi olla myös muuta kuin trooppista lehtipuuta.


title: Punainen moskeija

text: Punainen moskeija () on äärivanhoillisten moskeija Pakistanissa lähellä maan pääkaupungin Islamabadin keskustaa. Heinäkuussa 2007 se nousi uutisaiheeksi kautta maailman, kun rakennusta hallinnoivien radikaalien muslimiopiskelijoiden ja Pakistanin asevoimien välillä puhkesi piiritystilanteeksi muodostunut aseellinen yhteenotto.


title: Punainen moskeija

text: Moskeijan yhteydessä toimii naisten ja tyttöjen Jamia Hafsa -koraanikoulu. Miesten ja poikien Jamia Faridia -koraanikoulu sijaitsee muutaman minuutin ajomatkan päässä. Yhteensä opiskelijoita moskeijan kouluissa on 10 000. Punainen moskeija on Pakistanissa radikaalin islamin keskus. Nimi Punainen moskeija juontuu moskeijan punaisista muureista. Moskeija perustettiin vuonna 1965.


title: Punainen moskeija

text: Punainen moskeija on Islamabadin toiseksi suurin moskeija. Se sijaitsee noin kahden kilometrin päässä Pakistanin parlamenttitalosta ja korkeimmasta oikeudesta. Puolen kilometrin päässä moskeijasta sijaitsee Pakistanin hallituksen uskonnollisten asioiden ministeriö. Moskeijaan mahtuu samanaikaisesti 4 000 rukoilijaa. Moskeijan yhteydessä olevassa koraanikoulussa opiskelee 4 300 opiskelijaa, joista moni asuu paikan päällä. Opiskelijat nukkuvat luokkahuoneissa. Moskeijan lähellä sijaitsevassa miesten ja poikien koraanikoulussa on 5 000 opiskelijaa.


title: Punainen moskeija

text: Moskeijan perustajalla maulana Muhammad Abdullah Shaheedilla oli läheinen suhde maan sotilasdiktaattori kenraali Zia ul-Haqiin ja tiedustelupalveluun. Neuvostoliiton joukkojen sotiessa Afganistanissa moskeijassa rekrytoitiin ja koulutettiin mujahideeneja taistelemaan neuvostojoukkoja vastaan.


title: Punainen moskeija

text: Kun maulana Abdullah murhattiin 1998, hänen poikansa Abdul Aaziz Ghazi ja Abdul Rashid Ghazi ottivat moskeijan hoitoonsa.


title: Punainen moskeija

text: Moskeijalla on ollut pitkän aikaa yhteyksiä ääri-islamilaisiin terroristijärjestöihin, ja se vastustaa Pervez Musharrafin nykyhallintoa, joka on tehnyt yhteistyötä länsimaiden kanssa. Moskeijan radikaalit kannattavat myös islamilaisen šaria-lain ottamista käyttöön ja ovat soveltaneet sitä oman käden oikeuden kautta lähialueen asukkaisiin.


title: Punainen moskeija

text: Hallituksen joukkojen ja moskeijan radikaaliopiskelijoiden välillä puhkesi 3. heinäkuuta 2007 aseellinen yhteenotto, jossa sai surmansa yli 20 henkeä. Tilanne johti moskeijan viikon mittaiseen piiritykseen.


title: Punainen moskeija

text: Maulana Abdul Aziz pidätettiin 4. heinäkuuta 2007, kun hän yritti paeta naamioituneena naisten burkaan. Tällöin poliisi kertoi nostavansa kumpaakin moskeijan johtajaa vastaan terrorismi- ja murhasyytteet.


title: Punainen moskeija

text: Abdul Rashid Ghazi sai surmansa hallituksen hyökättyä moskeijaan 10. heinäkuuta 2007.


title: Punainen moskeija

text: Operaatio päättyi 11. heinäkuuta klo 4 aamuyöllä. Arviot taisteluissa kuolleista vaihtelevat. Pakistanin hallituslähteiden mukaan kuolleita oli 75. Erään tiedustelupalvelun epävirallisen arvion mukaan puhuttiin moskeijasta poistetun 286 ruumista.


title: Punainen moskeija

text: Lehdistön mukaan paikalle oli tilattu 800 ruumisliinaa ja kuolleille avattu kaksi uutta hautausmaata.


title: Punainen moskeija

text: Piiritys jäi pienelle huomiolle länsimaissa, mutta oli suuri uutinen Kiinassa. Moskeijassa oli opiskellut runsaasti uiguureita ja Kiinan hallitus oli protestoinut asiasta Pakistanille. Uskottiin koko tapahtuman olleen seurausta Kiinan painostuksesta ja operaation jälkeen radikaali-islamistit ryhtyivät kostoiskuihin kiinalaisia vastaan.


title: Punainen moskeija

text:
Maulana Aziz vapautettiin takuita vastaan 2009 ja vuonna 2013 kaikki häntä vastaan nostetut syytteet kumottiin. Vapauduttuaan hän puhui uhmakkaasti hallitusta vastaan: "Nyt islam ei jää Swatiin, vaan leviää ympäri maailman."
Myöhemmin hän sai aseman Pakistanin ja talibanin välisissä neuvotteluissa ja 2014 hän ilmaisi tukensa Abu Bakar al-Baghdadin perustamalle kalifaatille Irakissa ja Syyriassa.


title: Luettelo Helsingin puistoista

text: Tämä on luettelo Helsingissä sijaitsevista puistoista.